Η σημερινή εποχή και ιδιαίτερα οι σημερινές τεχνολογικά ανεπτυγμένες μοτοσικλέτες, μας έχουν πάρει στην κυριολεξία τα μυαλά! Να μην ξεχνάμε όμως πως τα μοντέλα τα οποία βλέπουμε σήμερα έχουν τις ρίζες τους σε κάποια παλαιότερα, τα οποία ορισμένοι δεν έχουν σταματήσει να…ποθούν! Αυτό ισχύει και για τον Matt Rambow, ιδιοκτήτη της εταιρίας Colorado Norton Works (CNW), η οποία ειδικεύεται στις ανακατασκευές αλλά και τις βελτιώσεις των θρυλικών Norton Commando\nΜία μόνο σύντομη βόλτα στο επίσημο site της εταιρίας (www.coloradonortonworks.com) θα σας πείσει για την ποιότητα της δουλειάς αλλά και για το μεράκι με το οποίο αντιμετωπίζει το κάθε μοντέλο ξεχωριστά. Εκεί θα βρείτε ένα σωρό φωτογραφίες επάνω στις οποίες μπορείτε άνετα να αφήσετε να τρέξουν τα σάλια σας, καθώς μιλάμε για μοτοσικλέτες απαράμιλλης ομορφιάς και σχεδίασης. Το…μενού της CNW περιλαμβάνει ανακατασκευές, βελτιώσεις και αναβαθμίσεις σε όλες κυριολεκτικά τις κατηγορίες, κρατώντας όμως παράλληλα την αρχική εμφάνιση αλλά και λειτουργία του μοντέλου. Οι τύποι επεμβαίνουν στα πάντα, από ζάντες μέχρι κιβώτιο και από τα νίκελ κομμάτια μέχρι τις σέλες και το χρωματισμό, αφιερώνοντας πάνω από 250 ώρες εργασίας στο κάθε μοντέλο. Διορθώνουν ό,τι χρειάζεται και αναβαθμίζουν ή βελτιώνουν ανάλογα με τις προτιμήσεις του πελάτη αλλά και τη δική τους εμπειρία. Σχεδόν σε όλα τα μοντέλα το συνολικό ύψος της μοτοσικλέτας χαμηλώνει προς τιμήν της συμπεριφοράς στο δρόμο, ενώ την τιμητική τους έχουν και τα φρένα, τα οποία αποκτούν πλέον…δισκόφρενα. Τα αποτελέσματα είναι κάτι παραπάνω από εντυπωσιακά, όπως άλλωστε μπορείτε και οι ίδιοι να συμπεράνετε από τις φωτογραφίες. Αν λοιπόν είστε ο κάτοχος μίας ξεχασμένης Norton η οποία σαπίζει στο γκαράζ σας, μη χάνετε χρόνο, επικοινωνήστε με τη CNW και αποκτήστε μία πραγματικά μοναδική μοτοσικλέτα!


Σάλτσινο: Ναρκωτικά: Η Οδύσσεια και η Ιθάκη\nΤο τέταρτο και τελευταίο μέρος από το μεγάλο αφιέρωμα του «Ρεπορτάζ Χωρίς Σύνορα» για τα ναρκωτικά. (ΕΔΩ τα τρία προηγούμενα)\nΝαρκωτικά: Η Οδύσσεια και η Ιθάκη by tvxorissinora\nΣτο μεγαλύτερο μέρος του 20ού αιώνα, η χρήση των ναρκωτικών στην Ελλάδα ήταν περιορισμένη σε περιθωριακούς κοινωνικούς κύκλους. Οι ρεμπέτες κάπνιζαν χασίς και γι’αυτό η δικτατορία του Μεταξά, μαζί με τα ναρκωτικά, απαγόρευσε και τα ρεμπέτικα τραγούδια και έστειλε τους χρήστες ηρωίνης εξορία, στην Ίο. Ποιοι είναι οι λόγοι που από την δεκαετία του '80 τα ναρκωτικά προσβάλλουν μαζικά τους νέους «κανονικών» οικογενειών; Πρόκειται για μόδα ή για ένα φαινόμενο που σχετίζεται με τις αλλαγές στον τρόπο ζωής και στην ελληνική κοινωνία;\nΜε αφορμή την ιστορική αναδρομή του προβλήματος, το τέταρτο επεισόδιο της σειράς για τα ναρκωτικά θέτει ορισμένα κρίσιμα ερωτήματα: είναι οι εξαρτημένοι από τα ναρκωτικά άρρωστοι ή εγκληματίες; Μπορούν να αποθεραπευτούν και ποια είναι η καλύτερη μέθοδος; Ποιος είναι ο ρόλος της οικογένειας και του σχολείου στη θεραπεία, αλλά και την πρόληψη;\nΣτο επεισόδιο παρουσιάζεται ένα επιτυχημένο πρόγραμμα πρόληψης στο δημοτικό σχολείο του συγκροτήματος της Γκράβας, καθώς και η πορεία μιας σειράς νέων ανθρώπων, χρηστών ηρωίνης, που δουλεύουν επί τρία χρόνια μέσα από θεραπευτικές κοινότητες. Στην κοινότητα «Διάβαση» η μεγάλη δοκιμασία είναι η ετήσια ανάβαση στην κορυφή του Ολύμπου. Το 2003 και το 2004 ο φακός της εκπομπής ανέβηκε μαζί με δεκάδες νέους στον Όλυμπο, καταγράφοντας τις συγκλονιστικές εικόνες.\nΜιλούν ο Φοίβος Ζαφειρίδης, ιδρυτής της «Ιθάκης», της πρώτης θεραπευτικής κοινότητας στην Ελλάδα, η Κατερίνα Μάτσα, διευθύντρια της μονάδας «18 ΑΝΩ», καθώς και δεκάδες άλλοι ειδικοί, πρώην χρήστες και γονείς από την Ελλάδα και το εξωτερικό.\nΗμερομηνία προβολής: 16-5-2005\nΑναρτήθηκε από Σάλτσινο: στις 1:31 μ.μ.


Οι ομάδες μπήκαν στην Εθνική και την κατέστρεψαν - Unique - SPORT 24\n"Οι ομάδες μπήκαν στην Εθνική και την κατέστρεψαν"\nΑπό την κορυφή της Ευρώπης το 2004 στην κατάντια του σήμερα. Ο Τάκης Φύσσας που έζησε το έπος της Πορτογαλίας ως παίκτης και την μετέπειτα πορεία ως στέλεχος της Εθνικής είναι ο κατάλληλος να περιγράψει το ζενίθ και το ναδίρ του ελληνικού ποδοσφαίρου. Ξεκινώντας από τις νύχτες του χαβαλέ στο δωμάτιο του, ως τις ευθύνες του Ρανιέρι, το τι συνέβη με τον Σάντος και το πρόβλημα που δεν είναι άλλο από τις ίδιες τις ομάδες.\nΕπιμέλεια: Πάνος Βόγλης Δημοσίευση: 04 Ιουλ. 2016 12:07\nΙούλιος 2004, 12 χρόνια πριν. Λίγα 24ωρα πριν τον τελικό με την Πορτογαλία, οι παίκτες της Εθνικής μας είχαν μαζευτεί στο δωμάτιο του. Κάτι που έκαναν σχεδόν πάντα, πριν ή μετά από αγώνες. Μερικές φορές μέχρι πρωίας. Ήταν βλέπετε, εκτός από πολύ σημαντικός κρίκος στην αγωνιστική αλυσίδα του Ρεχάγκελ, με τεράστια ψυχικά αποθέματα και εκ των πρωτοπόρων στο χαβαλέ, καθώς μιλάμε για εξωστρεφές άτομο, με διάθεση αυτοσαρκασμού.\nΕίχε όμως και άξιους συμπαραστάτες. "Δε φαντάζεσαι τι γινόταν στα δωμάτια μας. Πλάκα, αναλύσεις, γέλιο. Και όταν έπρεπε, δουλειά, αυτοσυγκέντρωση, ξεκούραση. Όλα στο μάξιμουμ. Απίστευτες στιγμές", μας εξηγούσε με εκείνο το σπινθηροβόλο βλέμμα του "παιδιού" που θυμάται σήμερα την πιο ευτυχισμένη περίοδο της ζωής του. Μια περίοδο που κανένας Έλληνας, εντός και εκτός της χώρας, δε μπορεί να ξεχάσει. Ξενύχτια, χαρές, πανηγυρισμοί, χαμόγελα, δάκρυα συγκίνησης. Μία παρέα παιδιών που σήκωσε στις πλάτες της ένα ολόκληρο έθνος, του έδωσε ξανά περηφάνια και λόγους να κυκλοφορεί με το κεφάλι ψηλά.\nΈνα δωμάτιο που γέμιζε από 23 παίκτες και χαβαλέ. Τις ώρες πριν τον τελικό οι διεθνείς επιστράτευαν κάθε στάλα χιούμορ που διέθεταν και έλεγαν ότι τους κατέβει στο κεφάλι για να γελάσουν. Να αποφορτιστούν, πριν τους περιλάβει ο Ρεχάγκελ. Θέμα της χαλαρής κουβέντας; Το πριμ που θα ζητούσαν από την Πολιτεία, σε περίπτωση που κατακτούσαν το τρόπαιο. "Ρε σεις, ήρθε ο Καραμανλής και μας είπε 'πάρτε το εσείς και μετά ζητήστε μου ότι θέλετε'. Τι να ζητήσουμε";\nΚαι εκεί ακούστηκαν μυθικές ατάκες. "Εγώ θα ζητήσω την Ακρόπολη, μου αρέσει πολύ", έλεγε ο ένας. "Μπα, εγώ προτιμώ το Ζάππειο" συμπλήρωνε ο επόμενος. Η πραγματική πλάκα δεν ήταν αυτή, αν μου επιτρέπετε. Η κανονική πλάκα θα ήταν αν πήγαιναν όλοι στον τότε Πρωθυπουργό και του έλεγαν με σοβαρό ύφος, τις αξιώσεις τους. Μόνο το βλέμμα του Καραμανλή (και των υπολοίπων που δεν θα είχαν ιδέα για το στόρι), θα άξιζε όσο κανένα πριμ.\nΑυτό δεν συνέβη ποτέ. Εκείνο όμως που συνέβη και μοιάζει ακόμη και σήμερα, 12 καλοκαίρια μετά απίστευτο, είναι η κατάκτηση της κορυφής του Ευρωπαϊκού Ποδοσφαίρου. Αν ήμασταν σε άλλη χώρα, θα μπορούσε να χαρακτηριστεί "το βράδυ που άλλαξε τα πάντα στο ποδόσφαιρο μας". Στην Ελλάδα ήταν το βράδυ "που ο ένας τσιμπούσε τον άλλον, για να μάθει αν ονειρεύεται ή το ζει πραγματικά".\nΓια εκείνο το βράδυ και πολλά που ακολούθησαν, βάλαμε σε θέση αφηγητή τον Τάκη Φύσσα. Γιατί ήταν από τους βασικούς πυλώνες της μεγάλης επιτυχίας και γιατί συνέδεσε το όνομα του με την Εθνική όσο λίγοι, καθώς αμέσως μετά το τέλος της ποδοσφαιρικής του καριέρας την υπηρέτησε από το πόστο του τεχνικού διευθυντή για έξι χρόνια.\nΑφήστε που ήταν και από τους πιο σεμνούς στις απαιτήσεις του. Το πολύ-πολύ να ζητούσε την Τζιά, καθώς εκεί περνάει τα καλύτερα καλοκαίρια της ζωής του με την γυναικοκρατούμενη οικογένεια του. Τα καλύτερα με εξαίρεση ένα. Εκείνο του 2004, που ακόμη και το γάμο του έβαλε πέντε μέρες μετά τον τελικό της 4ης Ιουλίου.\nΧριστίνα (ναι η σύζυγος) σε ευχαριστούμε που δέχθηκες το δίκαιο αίτημα του για μετάθεση του γάμου.\nΟ Τάκης Φύσσας μιλάει σε μια Unique συνέντευξη για το έπος του 2004, τα χρόνια που ακολούθησαν, όσα έζησε ως τεχνικός διευθυντής της Εθνικής για 6 χρόνια, το πώς έφυγε από την ομάδα το 2014, τον Ρεχάγκελ, τον Σάντος, τον Ρανιέρι "που φταίει για όσα έγιναν", το ελληνικό ποδόσφαιρο, "τους συλλόγους που έχουν μπει μέσα στην Εθνική και την καταστρέφουν", για "το βαρύ κλίμα στο Μουντιάλ του 2014", για τα πάντα. Για την ίδια του τη ζωή, όπως χαρακτηρίζει την Εθνική Ομάδα. Λέει πολλά, δεν κρύβεται, δε φοβάται, δεν έχει απωθημένα, έχει καθαρό βλέμμα και σταθερό λόγο. Και λέει πράγματα που αξίζουν προσοχής από όλους μας. Για το πριν, το μετά και το πάντα που λέει και το τραγούδι. Ακόμη και για τον Γκάλη.\nΑκόμη και σήμερα ανατριχιάζω\nΠως ήρθε η επιτυχία του 2004;\n"Κατάφερε ο Ρεχάγκελ να φτιάξει ένα γκρουπ παικτών που ταίριαζε απόλυτα στο πλάνο του και είχε φοβερή χημεία. Και φυσικά εκείνη την περίοδο οι ομάδες δεν είχαν καμία επιρροή στην Εθνική. Άλλωστε οι παίκτες θέλαμε να αφήσουμε πίσω μας τα συλλογικά, τις κόντρες και όλα όσα είχε η εποχή τότε και να κάνουμε επιτυχία με την Εθνική. Νιώθαμε περηφάνια που φορούσαμε τη φανέλα με το εθνόσημο. Και παλαιότερα, πριν το 2004 και σήμερα, αρκετοί μεγάλοι παίκτες έχουν τον σύλλογο πάνω από την Εθνική. Εμείς το αλλάξαμε αυτό. Αυτό είναι το μυστικό της επιτυχίας".\nΠόσο άλλαξε η ζωή σου μετά το έπος του Euro 2004;\n"Κατά πολύ και προς το καλύτερο για όλη εκείνη την ομάδα. Κάθε χρόνο που περνάει το νιώθω και πιο έντονα εκείνο το καλοκαίρι, δε σβήνει από τη μνήμη μου και ας έχουν περάσει 12 χρόνια. Ήμασταν Πρωταθλητές Ευρώπης. Στο λέω ακόμη και σήμερα και ανατριχιάζω. Κάθε φορά που πηγαίνουμε στην Επαρχία με τα παιδιά του 2004, μας αγκαλιάζουν, μας βλέπουν σαν ήρωες. Μεγάλη αγάπη μας δίνουν. Νιώθω τρομερή χαρά για όλο αυτό".\nΕσύ παντρεύτηκες αμέσως μετά τον τελικό στις 4 Ιουλίου του 2004; Στις 9 του μηνός. Γιατί έβαλε το γάμο τόσο αργά; Πίστευες ότι θα πάτε τελικό;\n(Γέλια) "Έβλεπα το 1996 το Γιούρο στην Αγγλία και ήταν ένας Τσέχος παίκτης που παντρεύτηκε και δεν έπαιξε στον τελικό με την Γερμανία ή πήγε παντρεύτηκε και γύρισε να παίξει; Κάτι τέτοιο. Είχε βάλει την ημερομηνία μήνες πριν φαίνεται και δεν την άλλαξε. Όχι ρε φίλε, ντροπή και ασέβεια προς την Εθνική σου (γελάει)". Όποτε σκέφτηκα ότι "μην πάθουμε τα ίδια, ας χάσω λίγες μέρες διακοπές και ας βάλω το γάμο μετά το τέλος της διοργάνωσης".\nΆρα σκέφτηκες πως μπορεί να πάτε ως το τέλος του δρόμου;\n"Όχι εντάξει, αυτό το σκέφτηκα ως ακραίο σενάριο. Είπα όμως στη γυναίκα μου, ότι ακόμη και αν αποκλειστούμε νωρίς, θα γυρίσω Ελλάδα και τον τελικό θα τον δω με φίλους, οπότε ας κάνουμε το γάμο λίγο μετά να είμαστε σίγουροι. Και το δέχθηκε".\nΠάλι καλά... (γέλια)\n"Ναι της το αναγνωρίζω".\nΥπάρχει τώρα Ζαγοράκης; Μπασινάς; Σεϊταρίδης;\nΕπιστροφή στα αγωνιστικά. Μας κατηγόρησαν πολύ τότε ότι παίζαμε καταστροφικό ποδόσφαιρο. Τι έχεις να πεις;\n"Τι να πω; Μα εμάς αυτή η αμφισβήτηση που τη βιώσαμε και εντός Ελλάδας, όχι μόνο στο εξωτερικό, μας πείσμωσε. Τα ακούγαμε και τα διαβάζαμε όλα και χωρίς να πούμε τίποτα πριν το τουρνουά, πωρωθήκαμε και είπαμε πάμε να τους δείξουμε ποιοι είμαστε. Και το δείξαμε. Και ήταν άδικη εκείνη η κριτική και ατομικά και συνολικά. Δηλαδή χωρίς να θέλω να προσβάλω κανένα σήμερα, δεν συγκρίνω εποχές, αλλά υπάρχει τώρα Ζαγοράκης, υπάρχει Μπασινάς, υπάρχει Σεϊταρίδης; Αναφέρω μόνο λίγους. Είχαμε παίκτες με τρομερή ψυχή, με καρύδια".\nΉσασταν όντως παρέα; Κάνατε πλάκες, όπως έβγαινε προς τα έξω;\n"Ναι. Έκανα εγώ μιμήσεις που είναι το χαρακτηριστικό μου, από κοντά ο Γιαννακόπουλος, αρχηγοί στην πλάκα ο Μπασινάς, ο Γιούρκας, πολλοί χαρακτήρες στην ομάδα, ο καθένας έδινε ότι είχε και στο χαβαλέ και στο γήπεδο. Ήμασταν μία παρέα. Δε φαντάζεσαι τι γινόταν στα δωμάτια, ακόμη και κάτω στο σαλόνι όταν μαζευόμασταν όλοι μαζί. Ακόμη και αν με κάποιον χαρακτήρα δεν ταιριάζαμε, δεν είχαμε κόντρες".\nΓια τον Ρεχάγκελ θα μου πεις τίποτα;\n"Απίστευτος. Μπορεί η προπόνηση του να μην ήταν αυτό που λέμε η σούπερ-μοντέρνα, αλλά ήταν έξυπνος και αγωνιστικά μας προετοίμαζε άριστα. Το μεγάλο του ατού πάντως και εκείνο που μας έδωσε απίστευτη ώθηση και εμπιστοσύνη στο πρόσωπο του ήταν το γεγονός πως δεν τον επηρέαζε τίποτα. Ήρθε στην Ελλάδα και δε μπήκε ποτέ στη νοοτροπία μας, δεν έκανε παιχνίδια με τα ΜΜΕ, δεν ασχολήθηκε με το τι γραφόταν στις εφημερίδες, ούτε με το τι έλεγε ο κάθε παράγοντας εντός και εκτός ομάδας. Ήταν ένα μεγάλο όνομα που θα έκανε σωστά και λάθη, αλλά θα ήταν δικά του. Κανενός άλλου. Μπορεί να αδίκησε κάποια παιδιά και να μην τα πήρε στην ομάδα, όμως δεν του υπέδειξε κανείς ποιον να πάρει και γιατί. Πολύ σημαντικό αυτό, για έναν παίκτη να το βλέπει".\nΠριν τη Γαλλία φτιάξαμε βαλίτσες, μετά πιστέψαμε ότι θα το πάρουμε\nΥπήρχε κάποια στιγμή που πίστεψες ότι μπορούμε να το πάρουμε;\n"Ναι, μετά τη Γαλλία. Όταν περάσαμε τη Γαλλία το πίστεψα. Πριν τη Γαλλία, είχαμε πακετάρει και ετοιμαζόμασταν να γυρίσουμε Ελλάδα (γελάει). Παίζαμε με τον Ζιντάν και τα θηρία, λέω "ας ετοιμάσουμε τις βαλίτσες ρε παιδιά, να μη χάνουμε χρόνο μετά".\nΠως κατεβήκατε σε αυτό το παιχνίδι;\n"Επειδή περάσαμε μεγάλο άγχος με τη Ρωσία, σου θυμίζω πως χάσαμε το ματς και ας περάσαμε στην επόμενη φάση. Όλο το άγχος μας βγήκε στο ματς με τους Ρώσους. Με τους Γάλλους μετά συνέβη το ακριβώς αντίθετο. Κατεβήκαμε εντελώς απελευθερωμένοι, δεν ήμασταν φαβορί, ήταν μια υπερομάδα απέναντι μας, την οποία δεν φοβηθήκαμε ούτε στιγμή. Εμείς είχαμε πετύχει τον αρχικό στόχο μας. Περάσαμε από τη φάση των ομίλων. Μετά δεν είχαμε τίποτα να χάσουμε. Και φτάσαμε ως την κατάκτηση της νίκης σε όλα τα νοκ-άουτ ματς.\nΤο έχω πει ξανά και δεν μπορεί να το καταλάβει ο κόσμος εδώ στην πατρίδα μας. Η Εθνική του 2004 είναι παράδειγμα για το πώς λειτουργούσε αγωνιστικά και εξωαγωνιστικά, για το πώς μία ομάδα μπορεί να τα καταφέρει ενώ δεν είναι το φαβορί. Είχε αρχή, μέση, τέλος, σχέδιο, ήταν μία γροθιά, έπαιζε ο ένας για τον άλλον. Δυστυχώς υπάρχει πολλή ζήλεια και έλλειψη γνώσεων και δε μπορεί ο κόσμος να δει καθαρά τι συμβαίνει. Λυπάμαι γι’ αυτό, αλλά δεν είναι δουλειά μου να τους μάθω εγώ τι εστί ποδόσφαιρο, Εθνική Ομάδα κτλ. Ας κρίνουν κάποιοι όπως νομίζουν τα πράγματα".\nΑυτό το λες και για τον τρόπο που έφυγες από την Εθνική;\nΕπιστροφή στο 2004. Δε νιώθατε πίεση στα ματς με Τσεχία και στον τελικό; Όλο το έθνος κρεμόταν στην πλάτη σας.\n"Κοίτα, μετά τη Γαλλία πήγαμε στην προπόνηση και το συναίσθημα μας ήταν απίστευτο. "Παίζουμε ημιτελικά στο Γιούρο" λέγαμε ο ένας στον άλλον. Τι φανταστικό αυτό που ζούσαμε. Οπότε δεν νιώθαμε πίεση και άγχος, αλλά καμάρι και ευτυχία. Όπως καμάρι και περηφάνια αισθάνομαι για όλους τους συμπαίκτες που είχα σε εκείνο το ταξίδι. Εκπληκτικοί. Τους βγάζω το καπέλο. Θα τους έχω πάντα στην καρδιά μου. Τους αγαπώ. Είχαμε ο ένας την αναγνώριση του άλλου. Πολύ σημαντικό αυτό φίλε μου. Ωραίο είναι να σε εκτιμάει ο κόσμος, ο προπονητής, αλλά το σπουδαιότερο είναι να σε εκτιμάει και να σε παραδέχεται ο συμπαίκτης σου, ο συνάδελφος σου. Η μεγαλύτερη απόδειξη ότι κάνεις κάτι καλά. Σου δίνει δύναμη. Με την Τσεχία δεχθήκαμε πίεση, ίσως τη μεγαλύτερη σε εκείνο το τουρνουά".\nΕ και με την Ισπανία δεν περάσαμε τέλεια… (γέλια)\n"Α, ωραία επισήμανση. Γράψε και για τον Χοακίν που ακόμη προσπαθώ να τον κόψω (γέλια). Πήρα τη φανέλα του σπίτι μου να τον θυμάμαι. Τι είχα τραβήξει τότε. Με διέλυσε. Φοβερός".\n"Όχι καθόλου. Ειλικρινά ήταν εξαιρετικός. Το Γιούρο πήραμε και με ρωτούσαν μετά "Τι έγινε ρε Τάκη με τον Χοακίν"; Τι να γίνει δηλαδή. Θα κρυφτώ ή θα ντραπώ να το πω";\nΔε σας κλόνισαν τέτοιες καταστάσεις μέσα στα ματς με παίκτες παγκόσμιας κλάσης; Δεν είναι και απλό.\n"Σίγουρα, αλλά και εμείς κάτι αξίζαμε. Και με κάθε νίκη αποδεικνύαμε στον εαυτό μας, στο έθνος, σε όλον τον κόσμο, ότι μπορούμε. Στο λέω και το τονίζω. Οι παίκτες του 2004 είχαν άντερα. Μην το υποτιμάς αυτό. Αν εξαιρέσουμε το ματς με τη Ρωσία όπου πάθαμε "κοκομπλόκο" και ζοριστήκαμε υπερβολικά, άλλη δύσκολη στιγμή δεν είχαμε μέσα στο γήπεδο. Με το ζόρι τρώγαμε γκολ. Όσο δε χάνεις είσαι πάντα καλά και με αυτοσυγκέντρωση. Καλά, όταν παίρναμε κεφάλι στο σκορ, άστο, δε γύριζε το ματς με τίποτα. Κοροϊδεύανε το 1-0 κάποιοι. Αλήθεια; Είναι μαγκιά φίλε να νικάς με 1-0, να μη στο γυρίζει ο αντίπαλος".\nΘέλουμε ως πριμ την Ακρόπολη...\nΤελικός. Είχατε κάνει κάποια τρελή σκέψη πριν; Ζητήσατε τίποτα περίεργο από την ΕΠΟ;\n"Καλά εδώ έγινε μεγάλο γέλιο. Μέρες πριν τον τελικό, ήρθε ο Καραμανλής τότε στο ξενοδοχείο και μας είπε «είστε ήδη επιτυχημένοι, αλλά αν το πάρετε κιόλας ζητήστε μου ότι θέλετε» και ο Γκαγκάτσης μας είχε πει πάνω-κάτω τα ίδια και εμείς, φυσικά για να αστειευτούμε, αρχίσαμε να λέμε παλαβά. "Εγώ θέλω την Ακρόπολη", έλεγε ο ένας, "εγώ θα ζητήσω το Ζάππειο" έλεγε ο άλλος, ένας τρίτος ήθελε τη Βουλή και τέτοια. Και γελάγαμε. Να μιλήσω σοβαρά τώρα, για να τα λέμε όλα. Ως πρωταθλητές Ευρώπης πήραμε πολλή αγάπη, αλλά πήραμε και πολλά χρήματα. Αμειφθήκαμε πολύ καλά. Αυτά όμως είναι χρήματα και μπορεί να φύγουν στο πέρασμα των ετών. Αυτό που μένει είναι η αγάπη του κόσμου και η καταξίωση".\nΜετά το Γιούρο, η Εθνική δεν πήγε στο Μουντιάλ του 2006. Τι συνέβη;\n"Κοίτα, δεν γίναμε από τη μια μέρα στην άλλην Ισπανία. Μας στοίχισε πάρα πολύ η ήττα στην πρεμιέρα από την Αλβανία στο πρώτο ματς των προκριματικών, γιατί η πρόκριση χάθηκε για ελάχιστους βαθμούς. Το παλέψαμε, αλλά δε μας βγήκε".\nΔουλέψαμε ως ομάδα, ως εταιρεία, όχι στο πόδι\nΈνα μεγάλο κεφάλαιο της θητείας του στην Εθνική ομάδα ήταν η εξαετής παρουσία του ως τεχνικός διευθυντής. Από το 2008 έως το 2014. Και δεν είχε πρόβλημα να μιλήσει για η μετάβαση από τον Ρεχάγκελ στον Σάντο, για τα κακώς κείμενα, αλλά και τον τρόπο που έφυγε από το πόστο του.\n"Στην Εθνική είχα αναλάβει όλα τα τμήματα, από την Ανδρών, ως και την πιο μικρή Εθνική ηλικιακά. Οργάνωση, στελέχωση προπονητών και τιμ, κάθε μέρα είχαμε κουβέντα και συζητήσεις στα γραφεία για όλα τα θέματα που προέκυπταν. Και μπορεί ο κόσμος να μην το ξέρει και να βλέπει μόνο τη βιτρίνα, τους αγώνες και τέλος, αλλά μέχρι να φτάσουμε εκεί, προηγείται μία προσπάθεια πολλών ανθρώπων για πολλούς μήνες. Δεν δούλευα μόνος μου. Υπήρχαν πολλοί συνεργάτες, άξιοι και ταγμένοι στο σκοπό της Εθνικής ομάδας".\nΠοια ήταν η μεγαλύτερη επιτυχία σου στην Εθνική Ομάδα;\n"Η μεγαλύτερη δεν ξέρω, πάντως θεωρώ πως πέτυχα να έχω οργανώσει ένα τμήμα από την αρχή ως το τέλος με ίδια φιλοσοφία και πολλή προσπάθεια. Δουλέψαμε ως εταιρεία και όχι στο πόδι. Αυτό δεν είναι απλό στην Ελλάδα και δη στο ποδόσφαιρο. Και το πετύχαμε χάρη στην αμοιβαία κατανόηση και συνεργασία".\nΕίχατε πλάνο δηλαδή;\n"Φυσικά. Αλλιώς δεν γίνεται τίποτα. Παλεύαμε ώστε όλα να είναι στην εντέλεια. Γι’ αυτό και σου επισημαίνω πως ο Σάντος ήταν πάντοτε ήρεμος στην προετοιμασία για τους αγώνες".\nΣτα αγωνιστικά συμμετείχες;\n"Πάντοτε ήμουν δίπλα στον προπονητή, παρακολουθούσαμε τους ποδοσφαιριστές, είχα επαφή με όλους τους παίκτες και προσπαθούσα να περάσω σε όλους ότι για να πετύχει η Εθνική Ομάδα, πρέπει να έχουμε οικογενειακό κλίμα. Αυτό το «κουβαλάω» από την ομάδα του 2004. Οι ποδοσφαιριστές ήταν οι πρωταγωνιστές και έβαζαν την Εθνική πάνω από εγωισμούς και ατομικά συμφέροντα και για αυτό η ομάδα έφερε επιτυχίες και μετά το 2004. Αυτό το μετέδωσα και στον Σάντος, τη φιλοσοφία της Εθνικής Ελλάδας. Το αποδέχθηκε και πάνω σε αυτό έχτισε την δική του ομάδα".\nΜαζί επιλέγατε παίκτες;\n"Όχι. Άκου, εγώ όποτε με ρωτούσε του έλεγα τη γνώμη μου, αλλά ποτέ δεν του είπα "πάρε αυτόν, πάρε εκείνον". Τις αποφάσεις τις έπαιρνε ο Σάντος. Αλλά χαίρομαι γιατί με ρωτούσε και πραγματικά σεβόταν την άποψη μου. Εμένα στόχος μου ήταν να βοηθήσω τον προπονητή και συνολικά την ομάδα".\nΚαι ο Ρεχάγκελ σε ρωτούσε για παίκτες;\n"Ναι, ακόμη και εκείνος αν και στην αρχή της συνεργασίας μας μου είπε ορθά-κοφτά πως "Τάκη για παίκτες δε θα μου μιλάς", γιατί ήμουν παίκτης του και δυσκολεύτηκε να με δει ως συνεργάτη-σύμβουλο. Μετά από ένα εύλογο χρονικό διάστημα πάντως πάρα πολλές φορές με ρωτούσε τη γνώμη μου και μερικές φορές έβλεπα πως την ασπαζόταν απόλυτα".\nΜε τον Σάντος περισσότερο όμως;\n"Ναι, γιατί εμείς τον φέραμε στην Εθνική. Ο Σοφοκλής Πιλάβιος που ήταν εξαιρετικός Πρόεδρος και εγώ. Ήταν δική μου εισήγηση".\nΡωτήστε τον Σάντος ποιος τον έφερε στην Εθνική\nΓιατί επέλεξες τον Σάντος;\n"Κοίταξε, ήταν μία δύσκολη απόφαση η μετάβαση από τον Ρεχάγκελ στον επόμενο προπονητή".\nΓράφτηκε τότε πως τον Σάντος τον έφερε άλλος, δεν ήταν δική σου απόφαση.\n"Ρωτήστε τον Σάντος ποιος τον έφερε στην Εθνική. Δεν θα πω κάτι παραπάνω. Θέλαμε να φέρουμε έναν προπονητή γνώστη της ελληνικής πραγματικότητας, της νοοτροπίας του Έλληνα ποδοσφαιριστή και φυσικά να έχει ικανότητες. Μόνο έτσι θα μπορούσε να πετύχει το πλάνο μας. Και νομίζω πως ο Σάντος μας έβγαλε ασπροπρόσωπους. Πέτυχε απόλυτα".\nΌταν του είπες "Φερνάντο, σε θέλουμε στην Εθνική" πως αντέδρασε;\n"Πέταξε από τη χαρά του (γέλια). Ήταν στα άμεσα σχέδια του να αναλάβει μία Εθνική ομάδα, έμεινε 4 χρόνια και θα έμενε και άλλο πιστεύω".\nΓιατί δεν έμεινε;\n"Επειδή είχαν γίνει διάφορα πριν το Μουντιάλ και κατά τη διάρκεια του. Είχαν εισχωρήσει άλλα πράγματα στην Εθνική ομάδα, δεν του άρεσε και έβλεπε ότι δεν πάει πουθενά αυτό".\nΟι ομάδες μπήκαν στην Εθνική και την κατέστρεψαν\nΔηλαδή; Εξήγησε το μας αυτό, είσαι ο πιο κατάλληλος.\n"Το μεγάλο πρόβλημα της Εθνικής ήταν πως εισχώρησαν οι σύλλογοι στην Εθνική. Κάτι που δεν υπήρχε παλαιότερα. Θέλω να το γράψεις όπως στο λέω σε παρακαλώ. Η μεγάλη καταστροφή της Εθνικής από το 2014 και μετά, είναι πως τρυπήθηκε από τους συλλόγους μας. Και βλέπετε που έχουμε φτάσει σήμερα. Το συζητάμε και με παιδιά του 2004 αυτό. Μπήκαν οι σύλλογοι στην Εθνική και ιδού το κατάντημα. Ανεπίτρεπτο. Οι μόνοι που δε φταίνε είναι οι ποδοσφαιριστές".\nΈπαιξε ρόλο το Μουντιάλ της Βραζιλίας για να σου πουν να φύγεις;\n"Η απόφαση για μένα είχε ληφθεί πριν το Μουντιάλ. Ξεκάθαρα. Εγώ το είχα καταλάβει ότι θα φύγω πριν καν πάμε στη Βραζιλία. Νομίζω και ο Σάντος. Άλλωστε στο τουρνουά πετύχαμε, αγωνιστικά δεν συνέτρεχε λόγος να μας διώξουν. Όλα έγιναν από πριν".\nΘες να μιλήσεις για το περιστατικό Κατσουράνη-Μανιάτη; Ήταν πολύ δύσκολο να το διαχειριστείς; Γιατί ήταν ένα κομμάτι της δουλειάς σου.\n"Πολύ δύσκολο και για ένα λόγο παραπάνω. Γιατί όλοι γνώριζαν ότι θα φύγω και εγώ. Οι παίκτες δεν τρώνε κουτόχορτο. Ναι ήταν δύσκολη η διαχείριση, το κλίμα πράγματι ήταν βαρύ. Και λόγω του περιστατικού αυτού και γιατί οι παίκτες ήξεραν πως θα φύγει ο Σάντος. Μπορώ να πω πως για πρώτη φορά από τότε που ήμουν στην Εθνική, το κλίμα δεν ήταν καλό".\nΚαι τότε πως πήγαμε καλά στο Μουντιάλ;\n"Γιατί οι παίκτες είχαν την προσωπικότητα να αφήσουν εκτός γηπέδου, όλες τις κόντρες που προηγήθηκαν και να βάλουν πάνω από όλους την Εθνική Ομάδα. Εκτός γηπέδου, όχι γενικά εκτός της αποστολής. Αυτό το πετύχαμε όλοι μαζί. Η Εθνική του 2004 τα είχε λύσει αυτά. Δυστυχώς από την άνοιξη του 2014 και μετά μπήκαν οι ομάδες στην Εθνική. Για αυτό και το κλίμα ήταν βαρύ στο Μουντιάλ. Ωστόσο παίκτες με προσωπικότητα και άντερα βγήκαν μπροστά, πήραν την ομάδα στην πλάτη τους και φέραμε την επιτυχία. Μετά το Μουντιάλ ως και σήμερα βλέπουμε πως δεν υπάρχει αυτή η νοοτροπία από τους παίκτες. Στο χέρι τους και στα πόδια τους είναι να αλλάξουν την κατάσταση και να επιστρέψουν στο δρόμο των επιτυχιών".\nΝιώθω πικρία για τον τρόπο που έφυγα από την Εθνική\nΘα γύριζες ξανά στην Εθνική ομάδα;\n"Έτσι όπως είναι τα πράγματα σήμερα όχι, με τίποτα. Μην παρεξηγηθώ, η Εθνική ομάδα είναι η ζωή μου. Μπορώ να απαρνηθώ τη ζωή μου; Αλλά με τις τωρινές συνθήκες δε θα γύριζα ποτέ. Πάντως τώρα δεν το σκέφτομαι καν, δε με απασχολεί".\nΝιώθεις πικρία που έφυγες από την Εθνική;\n"Όταν τελείωσε αυτό το ταξίδι που ξεκίνησε ως παίκτης με 60 συμμετοχές και μετά είχα μία εξαετή παρουσία ως τεχνικός διευθυντής, ένιωσα πικρία. Και ένιωσα διπλή πίκρα γιατί σταμάτησε η συνεργασία μου με την ομάδα, ενώ είχαμε πετύχει πράγματα, δεν ήμουν αποτυχημένος στο πόστο μου. Ειλικρινά όμως το έχω αφήσει πίσω και πέραν μία πίκρας, δεν έπαθα κατάθλιψη ή κάτι άλλο. Πίστευα ότι κάποια στιγμή θα αποχωρούσα, μέσα στη ζωή είναι. Στεναχωρήθηκα με τον τρόπο που έφυγα. Ο τρόπος και οι άνθρωποι που με απομάκρυναν, με στεναχώρησαν πολύ".\n"Αυτό που καταλαβαίνεις. Στεναχωρήθηκα όπως και από αυτούς που…με έφυγαν. Τέλος. Εγώ την Εθνική τη βάζω πάνω από όλα. Και τους είπα, «μην αφήσετε κενή τη θέση μου, βρείτε να βάλετε κάποιον». Το φώναζα στην κυριολεξία, γιατί ήθελα να συνεχιστεί το έργο μας. Και η ΕΠΟ βγήκε και είπε πως καταργείται η θέση του Φύσσα, δεν θα βάλουμε κανέναν. Και μετά από 1-2 ματς κατάλαβαν το λάθος τους και πήραν τον Καραγκούνη. Ακόμη και οι διοικούντες την ΕΠΟ δεν ήξεραν την υφή της δουλειάς μου. Τι σημαίνει τεχνικός διευθυντής σε μία ομάδα. Και πίστεψαν πως επειδή είχαμε εύκολο όμιλο και προπονητή όνομα τον Ρανιέρι, θα προκρινόμασταν στο τωρινό Euro".\nΜεγάλη ευθύνη Ρανιέρι για την κατάντια της Εθνικής\nΟ Ρανιέρι φταίει για τον αποκλεισμό και για όλη την κατάσταση-μπάχαλο που επικρατούσε τότε στην Εθνική Ομάδα;\n"Πρόσεξε κάτι. Έχει μεγάλο μερίδιο ευθύνης για την κατάντια της Εθνικής μας. Και όχι τόσο αγωνιστικά, όσο που δεν επέβαλε ως μεγάλη προσωπικότητα που ήταν, να έχει δίπλα του έναν άνθρωπο που να είναι γνώστης της ομάδας, των παικτών, όλων των λειτουργιών που δεν ήταν δική του ευθύνη. Έπρεπε να πει στην ΕΠΟ "Τι κάνετε; Ποιος θα μου πει τα χούγια των παικτών, ποιος θα μου δώσει τις μετρήσεις, τις προπονητικές μονάδες, ποιος θα δώσει συνέχεια στην ομάδα"; Νόμιζε και αυτός πως θα τα καταφέρει μόνος του. Μεγάλη η ευθύνη του σε αυτό το κομμάτι".\nΠέρασες πίσω από τις κάμερες όσο ήσουν στην Εθνική. Μιλούσες σχετικά λίγο για τη δουλειά σου (με διακόπτει)…\n"Πάνο, θέλω να καταλάβεις κάτι και εσύ και ο κόσμος. Ότι έκανα στη δουλειά μου και ότι κατάφερα ή κέρδισα δε θέλω να το διατυμπανίζω. Δε με ενδιέφερε ποτέ αυτό. Δε θέλω να λέω πράγματα, αλλά να κάνω έργα. Ο ρόλος μου στην Εθνική δεν ήταν να είμαι μπροστά από τα φώτα, αλλά πίσω και να βοηθάω τους πρωταγωνιστές".\nΑυτή όμως η επιλογή να μη μιλάς πολύ, δεν ήταν εύκολο να παρεξηγηθεί από το ευρύ κοινό;\n"Μα δε με ενδιαφέρει αυτό. Με ειλικρίνεια στο λέω και σεβασμό. Δε με νοιάζει τι λέει ο κόσμος. Έκανα καλά τη δουλειά μου; Αν ναι τέλος. Θέλω να με παραδέχονται για τη δουλειά μου και μόνο. Αν όχι, υπάρχουν άνθρωποι να με κρίνουν και μπορούν να μου πουν ότι δεν τους κάνω. Τον σέβομαι τον κόσμο, δεν το παίζω ούτε βεντέτα, ούτε τίποτα. Δεν είμαι βεντέτα. Είμαι οικογενειάρχης και αγαπώ την οικογένεια και τη δουλειά μου. Δεν ενοχλώ κανέναν, είμαι ειλικρινής και αποφεύγω να μιλάω πολύ για τον εαυτό μου. Δε με νοιάζει να αρέσω σε κάποιον".\nΤι είναι πιο δύσκολο; Παίκτης ή τεχνικός διευθυντής;\n"Πιο ωραίο είναι να είσαι παίκτης. Πιο δύσκολο να είσαι τεχνικός διευθυντής (γέλια). Και πιο δύσκολο να είσαι προπονητής. Το δυσκολότερο όλων".\n"Δεν το έχω, δε μου αρέσει να είμαι προπονητής. Πιστεύω πως θα μπορούσα να γίνω προπονητής, αλλά ειλικρινά δε μου αρέσει η δουλειά του προπονητή. Μου αρέσει η δουλειά του τεχνικού διευθυντή. Δεν αποκλείω τίποτα για το μέλλον, αλλά δε μου αρέσουν τα πισωγυρίσματα. Είπα θα σταματήσω από παίκτης το 2008, τέλος. Δεν είχα δεύτερες σκέψεις. Μετά μου προτάθηκε να γίνω τεχνικός διευθυντής, έγινα και πάνω σε αυτόν τον τομέα χτίζω και επενδύω σε γνώση και σε προσπάθεια. Οι αποφάσεις μου είναι συγκεκριμένες".\nΌταν ξεκινούσες το ποδόσφαιρο, περίμενες αυτήν την πορεία;\n"Η ζωή μου ήταν το ποδόσφαιρο. Προσπάθησα να συνδυάσω και τη μόρφωση, μέχρι που κάποια στιγμή πέρασα σε ένα ΤΕΙ και έπρεπε να επιλέξω. Επέλεξα το ποδόσφαιρο και δικαιώθηκα. Δεν περίμενα ότι θα φτάσω τόσο ψηλά, είχα όνειρα, αλλά πάντα μετρημένα. Έβαζα στόχους εφικτούς και πήγαινα βήμα-βήμα. Πρώτα να πάω σε μία ομάδα, μετά σε μία μεγάλη ομάδα, μετά να παίξω στην Εθνική, να πάρω τίτλους, να πάω στο εξωτερικό. Τα έκανα όλα. Νιώθω γεμάτος".\nΜου δείχνεις ακομπλεξάριστος\n"Ναι, είμαι. Και σε ευχαριστώ που το λες. Δεν έχω απωθημένα σε τίποτα. Και ως παίκτη με έκραζαν, αλλά εγώ ήξερα ποιος είμαι και μέχρι που μπορώ να φτάσω. Ποτέ δεν το έπαιξα Ρομπέρτο Κάρλος. Ήξερα και ξέρω που πατάω".\nΕδώ έκραξαν τον Γκάλη, εμένα δε θα έκραζαν;\n"Θα σε κουφάνω τώρα. Ξέρεις με ποιον μεγάλωσα και τον θεωρώ Θεό";\n"Τον Γκάλη. Όχι κάποιον ποδοσφαιριστή, αλλά τον Νικ. Τον λατρεύω".\nΑλήθεια; Παράξενο. Έχεις άποψη για αυτή την ιστορία που γίνεται εσχάτως με τα γήπεδα που παίρνουν το όνομα του;\n"Φυσικά. Μιλάνε για τον Γκάλη ρε φίλε; Σοβαρά τώρα; Ο Κώστας Πολίτης μου είναι πολύ συμπαθής, μας έκανε υπερήφανους, αλλά βγαίνει και λέει αυτά τα πράγματα για τον Γκάλη; Και άλλοι ακόμη; Και δε βγαίνει όλος ο μπασκετικός κόσμος, να πει "αφήστε κάτω τον Θεό ρε παιδιά. Μας έμαθε το μπάσκετ, μας έδωσε απερίγραπτη χαρά, μας έβγαλε στους δρόμους και υπάρχουν άνθρωποι που τον αμφισβητούν;" Και λέγαμε πριν για την κριτική και αν με νοιάζει η γνώμη του κόσμου; Εδώ μιλάνε για τον Γκάλη, το ίνδαλμα όλων των Ελλήνων. Εμένα δεν θα κριτικάρουν ή θα κράξουν; Πλάκα κάνουμε;"\nΠιστεύεις πως είσαι πρότυπο για τα νέα παιδιά που ασχολούνται με τον αθλητισμό;\n"Πρότυπο είναι μεγάλη κουβέντα στην Ελλάδα, που τα ισοπεδώνουμε όλα. Εδώ επικρατεί διχασμός και μεγάλη φθορά, ειδικά αν ασχοληθείς με τους συλλόγους. Όταν βρισκόμαστε με τα παιδιά του 2004 και παίζουμε κάποια ματς, αντιλαμβάνομαι την αγάπη και την εκτίμηση του κόσμου. Αλλά δεν έχω σκεφτεί ποτέ να γίνω πρότυπο για κάποιον. Δε με απασχόλησε και ποτέ. Εγώ κάνω τη δουλειά μου και ως εκεί. Αν κάποιος θέλει να με δει ως πρότυπο αθλητή, επαγγελματία, οικογενειάρχη κανένα πρόβλημα, θα το χαρώ κιόλας".\n-Δηλαδή μετά την επιτυχία του 2004 δεν σκέφτηκες ότι θα φέρετε την επανάσταση στον ελληνικό αθλητισμό;\n"Όχι. Πίστευα ότι κάτι θα αλλάξει, όχι όμως και επανάσταση. Δυστυχώς βλέπουμε πως όχι μόνο δεν άλλαξε κάτι προς το καλύτερο στο ποδόσφαιρο, αλλά ολόκληρη η χώρα έχει βυθιστεί".


Άντεξε (1-1) με δέκα η ΑΕΚ στη Σκωτία κόντρα σε διαιτητή και Σέλτικ! - Champions League - Νέα Κρήτη\nΤώρα διαβάζετε: Άντεξε (1-1) με δέκα η ΑΕΚ στη Σκωτία κόντρα σε διαιτητή και Σέλτικ!\nΆντεξε (1-1) με δέκα η ΑΕΚ στη Σκωτία κόντρα σε διαιτητή και Σέλτικ!\nΜε τραυματισμό του Μπογέ στην προθέρμανση, γρήγορο γκολ της Σέλτικ, και άδικη αποβολή του Γαλανόπουλου πολλοί θα περίμεναν πως η ΑΕΚ δεν θα έπαιρνε θετικό αποτέλεσμα στη Γλασκώβη με τη Σέλτικ… Και όμως, η Ένωση φεύγει με το 1-1 από τη Σκωτία και έχει το "πάνω χέρι" για την ρεβάνς που θα γίνει στο ΟΑΚΑ την ερχόμενη Τρίτη. Και μια πρόκριση θα τη φέρει μια ανάσα από τους ομιλους του Τσάμπιονς Λιγκ...\nΗ Σέλτικ προηγήθηκε με σουτ μέσα από την περιοχή του Μακ Γκρέγκορ στο 17΄. Ωστόσο η ΑΕΚ είχε απαντηση:\nΟ Μπρένταν Ρότζερς ρίσκαρε ρίχνοντας στη μάχη Γκρίφιθς και Σινκλέρ, την ώρα που ο Ουζουνίδης φρέσκαρε την ομάδα του αντικαθιστώντας τους κουρασμένους Λιβάγια και Κλωναρίδη με Πόνσε και Γκάλο. Η Σέλτικ ανέβασε την πίεση, χωρίς όμως να δημιουργεί κλασικές ευκαιρίες για την καλά «οχυρωμένη» στα καρέ της ΑΕΚ, που κράτησε το 1-1 μέχρι τέλους.


Αποφασίζουν για το μέλλον του | SDNA\n9 Μαρτίου 2015, 16:56\nΣημαντικές για το μέλλον του ΟΦΗ αναμένονται οι αποφάσεις που θα παρθούν την Πέμπτη (12/3), στη συνάντηση που θα έχουν οι διοικούντες της ΠΑΕ, του Ερασιτέχνη, καθώς και του Συλλόγου μετόχων.\nΗ συνάντηση θα πραγματοποιηθεί το απόγευμα της Πέμπτης στο «Γεντί Κουλέ» και αναμένεται να συζητηθούν όλα τα δεδομένα που αφορούν το σύλλογο και να παρθούν σημαντικές αποφάσεις για το μέλλον και τη βιωσιμότητα του ΟΦΗ.\nΜάλιστα ο πρόεδρος του συλλόγου μετόχων Νίκος Διαλυνάς μίλησε στον «Κρήτη Σπορ fm 87,6» τονίζοντας μεταξύ άλλων: «Είναι μια πρωτοβουλία για να μιλήσουμε για το αύριο. Μιλήσαμε με τον Ερασιτέχνη και θα γίνει την Πέμπτη. Δεν θα είναι ανοικτή, δεν θα μπορεί να συμμετέχει ο κόσμος, γιατί θα χρειαστεί να παράξουμε έργο. Αυτό που θέλουμε να κάνουμε είναι να μην διαλυθούμε περισσότερο. Να κρατηθούν οι δυνάμεις μας.\nΣε αυτό το συμβούλιο θα θέλαμε η διοικούσα της ΠΑΕ να μας πει αν έχει πλάνο για το αύριο, καθώς το σήμερα δεν υπάρχει και αν υπάρχει, αν μπορούμε να το υποστηρίξουμε. Όταν μιλάμε για μια ομάδα, δεν υπάρχει θάνατος, υπάρχει μόνο ότι ξαναγεννιέται και θέλουμε να συζητήσουμε το πλάνο για την επόμενη ημέρα, αλλιώς να ακούσουν το δικό μας».\nΣυνεχίζοντας ο ίδιος αναφέρθηκε και στη μοναδική λύση γι’ αυτόν όσον αφορά το μέλλον του συλλόγου: «Να πέσει η ομάδα στη Γ’ Εθνική, να γίνει ερασιτεχνικό το σωματείο και τα χρέη να βαρύνουν αυτούς που τα δημιούργησαν. Οι ευθύνες των τελευταίων διοικήσεων είναι τεράστιες. Κανείς από τον απλό κόσμο δεν πήρε μετοχές, ούτε από τα χρήματα που κατατέθηκαν, ούτε από τα κουπόνια. Θα έπρεπε να είχε γίνει, όμως κανείς δεν πήρε μετοχές στα χέρια του. Το έκαναν βέβαια όλοι για να βοηθήσουν το σύλλογο, καθώς ούτε μέρισμα να έπαιρνε, ούτε υπεραξία, όμως λόγο στενότητας εγκεφάλου, οι μετοχές δεν δόθηκαν».


Μερικά ενδιαφέροντα πράγματα που δεν βλέπεις κάθε μέρα…!! (Φωτογραφίες) - DESTORA\nΣε αυτό το άρθρο λοιπόν θα δούμε μερικές φωτογραφίες με γεγονότα και πράγματα που δεν συμβαίνουν και κάθε μέρα.\nΣας διαβεβαιώνω ότι θα απολαύσετε τις παρακάτω φωτογραφίες!\nPrevious article 20 Απίστευτα σέξι τατουάζ στο στήθος. Πολλά από αυτά σίγουρα θα θέλατε να τα κάνετε.\nNext article Πώς γίνονταν οι χειρουργικές επεμβάσεις το 1840. Συγκλονιστικές εικόνες από χειρουργεία χωρίς αναισθητικό\n20 Απίστευτα σέξι τατουάζ στο στήθος. Πολλά από αυτά σίγουρα θα θέλατε να τα κάνετε.\tΠώς γίνονταν οι χειρουργικές επεμβάσεις το 1840. Συγκλονιστικές εικόνες από χειρουργεία χωρίς αναισθητικό\tΠρόσφατα Άρθρα10 ιστορικά γεγονότα που θα ανατρέψουν όλα όσα γνωρίζατε έως σήμεραΜάρτιος 24, 2017H αξία του να μάθουμε στα παιδιά να λένε «παρακαλώ», «ευχαριστώ» και «καλημέρα»Μάρτιος 23, 201730 μοναδικές φωτογραφίες που τραβήχτηκαν ένα δευτερόλεπτο πριν την καταστροφήΜάρτιος 23, 2017Υπάρχει σπα για μωρά και το διαδίκτυο έχει ξετρελαθεί με αυτές τις φωτογραφίεςΜάρτιος 23, 2017Μην το χάσετε!\tΠώς να αφαιρέσετε εύκολα τα φυτοφάρμακα από τα φρούτα και τα λαχανικά σας!\tΠρόσφατα άρθρα\t10 ιστορικά γεγονότα που θα ανατρέψουν όλα όσα γνωρίζατε έως σήμερα


ΠΑΓΚΟΣΜΙΑ ΗΜΕΡΑ ΠΑΙΔΙΚΟΥ ΒΙΒΛΙΟΥ » 9/θ 3ο Δημοτικό Σχολείο Αριδαίας\nΕΠΙΣΤΡΟΦΗ ΣΤΗ ΔΙΑ ΖΩΣΗΣ ΔΙΔΑΣΚΑΛΙΑ ΜΕ ΤΗ ΔΙΕΞΑΓΩΓΗ SELF TEST »\nΠΑΓΚΟΣΜΙΑ ΗΜΕΡΑ ΠΑΙΔΙΚΟΥ ΒΙΒΛΙΟΥ ( 2 ΑΠΡΙΛΙΟΥ )\nΗ εβδομάδα που πέρασε αφιερώθηκε στην φιλαναγνωσία, στην αγάπη για το βιβλίο. Η ΄΄βιβλιαγάπη΄ ΄βοηθά σε όλες τις πτυχές ανάπτυξης του παιδιού. Ενισχύει την λογική σκέψη του, εδραιώνει την σχέση γονέα-παιδιού, βελτιώνει τις λεκτικές κι επικοινωνιακές δεξιότητές του καθώς επίσης και την παραγωγή γραπτού λόγου. Ενισχύει την ενσυναίσθηση , τη φαντασία και διαμορφώνει αξίες. Ο πιο πειστικός τρόπος να εμπνεύσουμε τα παιδιά μας να διαβάζουν λογοτεχνικά βιβλία είναι να βλέπουν εμάς να ταξιδεύουμε μέσα από ένα βιβλίο.\n‘Ετσι λοιπόν το 3ο Δημοτικό Σχολείο Αριδαίας φιλοξένησε στις ηλεκτρονικές του τάξεις αξιόλογους συγγραφείς, προσπαθώντας να βάλει ένα λιθαράκι στην αγάπη για το βιβλίο. Ήταν μια πολύ καλή εμπειρία για τα παιδιά να συναντηθούν με τους δημιουργούς βιβλίων και να τους δοθούν μηνύματα αξιών και στάσεων ζωής. Ενθουσιάστηκαν με τις παρουσιάσεις των συγγραφέων έκαναν ερωτήσεις κι έλυσαν απορίες σχετικά με το περιεχόμενο των βιβλίων τους που γνώρισαν από την ανάγνωση των βιβλίων από τους δασκάλους τους.\nΕυχαριστούμε θερμά για την άμεση ανταπόκριση στο κάλεσμα των βιβλιοπαρουσιάσεων :\nΤην κ. Καρούτζου-Φράγκου Ζωή (‘’Μαύρες γάτες-άσπρες κότες΄΄ και ΄΄Ο γύρος του κόσμου με ένα ζευγάρι παπούτσια΄΄ στους μαθητές της Α’-ΣΤ1-ΣΤ2)\nΤο κ. Παπαϊωάννου Θοδωρή (΄΄Σιλουανή΄΄ στους μαθητές της Δ’-Ε1’-Ε2’)\nΤην κ. Στεργίου Δανάη (Η μάσκα του ΄΄μπορώ΄΄ να νικήσω τον ιό- Το μαγικό σεντόνι της Πρωτοχρονιάς – στους μαθητές της Γ1’-Γ2’)\nΤην κ. Τοξίδου Λένα (΄΄Σκουπίδια εν δράσει΄΄-΄΄Ρούλης ο βιβλιοποντικούλης και οι απίθανοι φίλοι του΄΄-στους μαθητές της Β΄)\nH MΟΥΣΙΚΗ ΤΩΝ ΛΕΞΕΩΝ!!!\nΤον συντονισμό και επικοινωνία με τους συγγραφείς ανέλαβε με επιτυχία η υπεύθυνη σχολικής βιβλιοθήκης του σχολείου μας κ.Καϊλάρη Σωτηρία.


ΤΑΧΥΔΡΟΜΟΣ της Άρτας - Δήμος Ζηρού - Πολιτιστικό Καλοκαίρι. Όλες οι εκδηλώσεις\nΕπικαιροποιημένο το πρόγραμμα του “Πολιτιστικού καλοκαιριού 2019 Δήμου Ζηρού\nΤο πρόγραμμα του «Πολιτιστικού καλοκαιριού 2019» έδωσε στη δημοσιότητα ο Δήμος Ζηρού,το οποίο καλύπτει σχεδόν όλες τις ημέρες έως 23 Αυγούστου.\nΟι εκδηλώσεις ξεκίνησαν και συνεχίζονται ως εξής: 5 Ιουλίου, Θεσπρωτικό, εκδήλωση με παραδοσιακές πίτες και τοπικά εδέσματα. (Διοργανωτής ο Σύλλογος Γυναικών).\n6 Ιουλίου, Γυμνότοπος, μουσική εκδήλωση με διοργανωτή τον τοπικό Πολιτιστικό Σύλλογο «Πάτερ-Κοσμάς».\n7 Ιουλίου, Γυμνότοπος ολοήμερο γλέντι στην Αγία Κυριακή (διοργανωτής ο ίδιος Σύλλογος).\n12 Ιουλίου, Νέα Κερασούντα, χορευτική εκδήλωση στην πλατεία, με διοργανωτή τον Εκπολιτιστικό Σύλλογο “Ο Κατσαντώνης”.\n20 Ιουλίου, Μελιανά, παραδοσιακό πανηγύρι στον Προφήτη Ηλία, με διοργανωτή τον τοπικό Πολιτιστικό Σύλλογο.\n25 Ιουλίου, Άγιος Γεώργιος, εκδήλωση με ζωντανή μουσική στην πλατεία με διοργανωτή τον τοπικό Μορφωτικό Σύλλογο.\n27 Ιουλίου, Γαλατάς, εκδήλωση με ζωντανή μουσική (διοργανωτής ο τοπικός Πολιτιστικός Σύλλογος).\n27 και 28 Ιουλίου, Θεσπρωτικό, 3ο Συμπόσιο Γαστρονομίας Λάκκας Σουλίου.\n28 Ιουλίου, λίμνη Ζηρού- Κοκκινοπηλός, 4ο Zero Lake Run ανώμαλου δρόμου, με διοργανωτή τον Σύλλογο Νέων Φιλιππιάδας.\n2 και 3 Αυγούστου, Γοργόμυλος, Rock festival με τον τίτλο “Rapido Molino”, που περιλαμβάνει την πρώτη ημέρα συναυλία με τον Ορφέα Περίδη και την δεύτερη αφιέρωμα στο ROCK (διοργανωτής ο Σύλλογος “Οι Άγιοι Απόστολοι”).\n2, 3 και 4 Αυγούστου, Άσσος, τριήμερο εκδηλώσεων που περιλαμβάνουν, την πρώτη ημέρα μουσική βραδιά, την δεύτερη πνευματική εκδήλωση και την τρίτη αθλοπαιδιές.\n3 Αυγούστου, Παιδόπολη-λίμνη Ζηρού, συναυλία με τον Δημήτρη Ζερβουδάκη με διοργανωτή τον Σύλλογο “Περί Βιβλίου” Φιλιππιάδας.\n3 Αυγούστου, Γυμνότοπος, μουσική εκδήλωση “Σεργιάνι στην παράδοση” με διοργανωτή τον Πολιτιστικό Σύλλογο “Πάτερ-Κοσμάς”.\n9 και 10 Αυγούστου, λίμνη Ζηρού, Zero festival, με διοργανωτή το Σύλλογο Νέων Φιλιππιάδας.\n12 Αυγούστου, Πολυστάφυλο, Acheron River Party, με διοργανωτή τον Εκπολιτιστικό Σύλλογο “Το Πολυστάφυλο”.\n14 Αυγούστου, Παναγιά , εκδήλωση με ζωντανή μουσική (διοργανωτής ο Εκπολιτιστικός Σύλλογος).\n15 Αυγούστου, Γοργόμυλος, αντάμωμα Γοργομυλιωτών.\n15 Αυγούστου, Πολυστάφυλο, θρησκευτικός εορτασμός και αντάμωμα Πολυσταφυλιτών στον Ιερό Ναό Κοιμήσεως Θεοτόκου.\n16 Αυγούστου, Άγιος Γεώργιος, συναυλία στο Πλατανόδασος με διοργανωτή τον τοπικό Μορφωτικό Σύλλογο.\n16 Αυγούστου, Νικολίτσι, εκδήλωση με ζωντανή μουσική (διοργανωτής ο Σύλλογος “Η Αναγέννησις”).\n19 Αυγούστου, Φιλιππιάδα, μουσική εκδήλωση με διοργανώτρια την Ενορία Αγίου Βησσαρίωνα.\n23 Αυγούστου, Παπαδάτες, εκδήλωση με ζωντανή μουσική (διοργανωτής ο Σύλλογος “Άγιος Κοσμάς”).\nΣημείωση: Οι εκδηλώσεις ανακοινώνονται με βάση τις προτάσεις και τον σχεδιασμό που έχουν κάνει οι Σύλλογοι και ο Δήμος. Υπάρχουν εκδηλώσεις σε εκκρεμότητα, οι οποίες θα προστεθούν μόλις οι διοργανωτές καταλήξουν στην ημερομηνία διοργάνωσής τους. Κατά συνέπεια μεταβολές μικρής κλίμακας θα υπάρξουν.


ΓΕΝΙΚΟΣ ΔΕΙΚΤΗΣ: 11:25 870,00 -0,62 -5,43 Τζίρος: 4,88 εκ€\nΕπίσης, η πρόταξη της χώρας ως κέντρο της τέχνης, της φιλοσοφίας και του πολιτισμού αποτελεί μοναδικό της πλεονέκτημα. Το κτίσιμο ενός "Νησιού" για τον σκοπό αυτό, κινείται προς αυτήν την κατεύθυνση, (βλ. αναλυτικότερα για όλα τα προαναφερθέντα εδώ). Ακόμη, η ίδρυση ενός πανεπιστημίου μόνο για ξένους φοιτητές με θέμα την ελληνική φιλοσοφία και ιστορία, μοναδικό στο είδος του, δίνει μια άλλη δυναμική στη χώρα.\nΤέλος, στην ελληνική οικονομία υπάρχουν "κρυφές" πηγές πλούτου, που για πολλά χρόνια παραμένουν αναξιοποίητες ενώ με τις κατάλληλες πολιτικές μπορούν να αποτελέσουν ισχυρό πόλο προσέλκυσης ξένων και εγχώριων επενδύσεων. Χαρακτηριστικό παράδειγμα αυτού του "κρυφού" πλούτου αποτελούν οι ιαματικές πηγές σε όλη τη χώρα, παράγοντας ανάπτυξης του ιατρικού τουρισμού. Ακόμη παράγοντας δημιουργίας πλούτου είναι οι βιομηχανικές περιοχές (ΒΙΠΕ) και τα εγκαταλειμμένα κτήρια, που μπορούν να προσφερθούν ιδιαίτερα φθηνά.\n* Ο κ. Δημήτρης Μάρδας είναι Βουλευτής ΣΥΡΙΖΑ Β' Θεσσαλονίκης


Ο ΧΑΦΙΕΣ: (BINTEO) Ενέργεια: Δύο μισθούς «καίνε» οι αυξήσεις σε ρεύμα & βενζίνη – «Φωτιά» η τιμή της αμόλυβδης\n(BINTEO) Ενέργεια: Δύο μισθούς «καίνε» οι αυξήσεις σε ρεύμα & βενζίνη – «Φωτιά» η τιμή της αμόλυβδης\nΕπιπλέον ενάμισι μέχρι και δύο βασικούς μισθούς θα χρειαστούν τα νοικοκυριά για να καλύψουν τις απώλειες των εισοδημάτων τους από την ενεργειακής ακρίβεια.\nΟι τιμές της βενζίνης, του ηλεκτρικού ρεύματος, του πετρελαίου θέρμανσης και του φυσικού αερίου πυρπολούν… τους οικογενειακούς προϋπολογισμούς, προκαλώντας τους αυξημένες κατά 33% έως και 53% ετήσιες δαπάνες.\nΗ ενεργειακή κρίση που κρατά από τις αρχές του Φθινοπώρου δείχνει για τα καλά τα… δόντια της στα ελληνικά νοικοκυριά το δίμηνο Ιανουαρίου – Φεβρουαρίου αφού στην κούρσα των ανατιμήσεων των λογαριασμών ρεύματος και φυσικού αερίου έχουν μπει και τα καύσιμα κίνησης και θέρμανσης.\nΜάλιστα η τιμή της αμόλυβδης βενζίνης έχει φτάσει ακόμη και στα 2,29 ευρώ/λίτρο και συγκεκριμένα στις Κυκλάδες ή και τα 2,22 ευρώ/λίτρο στα Δωδεκάνησα προτού μάλιστα προκληθούν οι ραγδαίες εξελίξεις στην Ουκρανία και προτού το πετρέλαιο Μπρεντ φτάσει, όπως χθες μία ανάσα από τα 100 δολάρια το βαρέλι.\nΠαράγοντες της αγοράς ενέργειας δυσκολεύονται να κάνουν οποιαδήποτε πρόβλεψη για τη μελλοντική πορεία των τιμών καθώς η κατάσταση στο μέτωπο της πολεμικής έντασης ανάμεσα σε Ρωσία και Δύση είναι ευμετάβλητη. Με αυτά τα δεδομένα κανείς δεν παίρνει το ρίσκο να εκτιμήσει έστω και τη διατήρηση για παράδειγμα της αμόλυβδης βενζίνης στα μέσα επίπεδα των 1,87 με 1,88 ευρώ/λίτρο.\nΗ ενεργειακή ακρίβεια, εξαπλώνεται από το περασμένο Φθινόπωρο, έχει εδραιωθεί και και η ανησυχία για την περαιτέρω διόγκωση των δαπανών είναι έκδηλη.\nΈτσι ένα νοικοκυριό φέτος σε 12μηνη βάση θα πληρώσει ακριβότερα κατά 1.064 έως 1.232 ευρώ για να μετακινηθεί με το ΙΧ, να καλύψει τις ενεργειακές ανάγκες του με ηλεκτρικό ρεύμα και να θερμανθεί με πετρέλαιο ή φυσικό αέριο. Αν ληφθεί υπόψη ότι ο βασικός μισθός στην Ελλάδα είναι τα 663 ευρώ, τότε βγαίνει αβίαστα το συμπέρασμα πως η ενεργειακή ακρίβεια ρίχνει στην πυρά… ενάμιση με δύο μισθούς το χρόνο.\nΕιδικότερα με τη μέση τιμή της αμόλυβδης βενζίνης στα 1,87 ευρώ ανά λίτρο το Ι.Χ. αυτοκίνητο μίας οικογένειας για να κάνει 10.000 χλμ το χρόνο θα χρειαστεί 800 λίτρα καυσίμου και θα δαπανήσει 1.496 ευρώ. Όταν πέρυσι με τιμή στα 1,52 ευρώ χρειάστηκε να διαθέσει 1.216 ευρώ. Δηλαδή το 2022 θα ξοδέψει 280 ευρώ περισσότερα χρήματα για τις οδικές του μετακινήσεις.\nΓια τις ετήσιες ανάγκες ηλεκτροδότησης (4.800 Κιλοβατώρες) οι λογαριασμοί που θα πληρώσει υπολογίζονται σε 12μηνη βάση, και μόνο το ανταγωνιστικό σκέλος των χρεώσεων, στα 888 ευρώ, όταν πέρυσι κατέβαλε 625 ευρώ. Το επιπλέον κόστος ανέρχεται σε 263 ευρώ ή 42%. Στο προαναφερόμενο παράδειγμα ο φετινός λογαριασμός έχει υπολογιστεί με τις κρατικές επιδοτήσεις.\nΗ ίδια οικογένεια για να θερμανθεί με πετρέλαιο (1.500 λίτρα στη διάρκεια της χειμερινής σεζόν) θα κληθεί να βάλει βαθιά το χέρι στην τσέπη. Το κόστος είναι της τάξης των 1.890 ευρώ όταν πέρυσι με τιμή του πετρελαίου θέρμανσης στα 0,913 ευρώ πλήρωσε 1.369 ευρώ. Η επιβάρυνση σε ετήσια βάση είναι στα 494 ευρώ.\nΑν το νοικοκυριό κάψει φυσικό αέριο για να ζεσταθεί και συγκεκριμένα 12.000 Κιλοβατώρες τότε θα δαπανήσει 1.182 ευρώ όταν πέρυσι πλήρωσε μόλις 493 ευρώ. Ο λογαριασμός του σε ένα χρόνο είναι υψηλότερος κατά 689 ευρώ.\nΣυμπερασματικά η οικογένεια του παραδείγματος για να μετακινηθεί με το αυτοκίνητο της, να ηλεκτροδοτηθεί και να ζεσταθεί με πετρέλαιο θα δαπανήσει φέτος 4.274 ευρώ έναντι 3.210 ευρώ. Δηλαδή θα χρειαστεί επιπλέον ενάμισι βασικό μισθό, ήτοι 1.064 ευρώ.\nΑν αντί για πετρέλαιο χρησιμοποιήσει φυσικό αέριο για τη θέρμανση θα πληρώσει για το σύνολο των ενεργειακών της αναγκών 3.566 ευρώ από 2.334 ευρώ πέρυσι. Δηλαδή τα επιπλέον ετήσια έξοδα είναι δύο βασικοί μισθοί, ήτοι 1.232 ευρώ.\n«Φωτιά» η τιμή της αμόλυβδης\nΤην ίδια ώρα, πολλές είναι οι περιοχές της χώρας όπου η τιμή της αμόλυβδης «φλερτάρει» με τα δύο ευρώ.\nΝομός Αττικής 1,86 € / λίτρο\nΝομός Εύρου 1,898€ / λίτρο\nΝομός Ξάνθης 1,905€ / λίτρο\nΝομός Λακωνίας 1,914€ / λίτρο\nΝομός Χανίων 1,918€ / λίτρο\nΝομός Σάμου 1,964€ / λίτρο\nΝομός Κυκλάδων 2,085€ / λίτρο\nΝομός Δωδεκανήσου 2,019€ / λίτρο\nΑθήνα: Ανάμεσα στους πιο προσιτούς προορισμούς παγκοσμίως για πολυτελή ταξίδια\nΘεσσαλονίκη: Σοβαρές καταγγελίες από 2 γυναίκες για ινστιτούτο αισθητικής - Σχηματίστηκε δικογραφία


Ηλεκτρικό Fiat 500: Time is coming - epirus24.gr ioannina24.gr arta24.gr preveza24.gr igoumenitsa24.gr\n120 χρόνια ζωής για τη Fiat, 80 χρόνια ζωής και για την ιστορική μονάδα παραγωγής του Τορίνο, Mirafiori.\nΣτο περιθώριο, λοιπόν, του διπλού εορτασμού, η ιταλική μάρκα σηματοδοτεί την έναρξη της εγκατάστασης της γραμμής παραγωγής του αμιγώς ηλεκτρικού Fiat 500, το οποίο θα κατασκευάζεται στο θρυλικό εργοστάσιο. Η συνολική επένδυση ανέρχεται σε 700 εκ. ευρώ, ενώ η παραγωγή αναμένεται να ξεκινήσει το 2ο τρίμηνο του επόμενου έτους.\nΔΕΙΤΕ ΑΚΟΜH: 5 ΜΙΚΡΑ ΗΛΕΚΤΡΙΚΑ ΠΟΥ ΘΑ ΔΟΥΜΕ ΣΤΗΝ ΕΛΛΑΔΑ ΤΟ 2020\nΣτο πλαίσιο αυτό, πραγματοποιήθηκε η εγκατάσταση του πρώτου ρομπότ, με τις υπόλοιπες εγκαταστάσεις να δέχονται και αυτές, κατά τους προσεχείς μήνες, νέα μηχανήματα. Επιπροσθέτως, στο τμήμα αμαξωμάτων αναμένεται να τοποθετηθούν 200 ρομπότ, ενώ τα πρώτα αυτοκίνητα προ-παραγωγής θα παραχθούν στα τέλη του έτους. Ακόμη, σχεδόν 1.200 άτομα θα ενισχύσουν τη γραμμή παραγωγής η οποία θα μπορεί να κατασκευάζει 80.000 μονάδες ανά έτος με δυνατότητα αύξησης της συνολικής παραγωγής.\nΤο συγκεκριμένο εργοστάσιο, το οποίο αποτελεί τη μεγαλύτερη μονάδα παραγωγής της FCA παγκοσμίως, φέρει μακρά παράδοση, μιας και τη γραμμή παραγωγής του έχουν περάσει περισσότερα από 35 μοντέλα και 28.700.000 μονάδες, συμπεριλαμβανομένου του θρυλικού Fiat 500 (1957).\nΣτη διευκόλυνση του πρότζεκτ θα συμβάλει και η δημιουργία της μονάδας e-Mobility για την περιοχή EMEA, η οποία θα επωμιστεί κάθε… ευθύνη με επίκεντρο τα ηλεκτρικά οχήματα.\nΣημειώνεται, τέλος, πως ο όμιλος FCA σχεδιάζει την τοποθέτηση περισσότερων από 900 σταθμών φόρτισης στις εγκαταστάσεις του, 1.200 σταθμών στα καταστήματα της Leasys και περισσότερους από 1.100 σταθμούς στο δίκτυο εξουσιοδοτημένων εμπόρων και επισκευαστών.


Επίσκεψη στο Επαρχείο της ηγεσίας της αστυνομίας του Ν. Αιγαίου – Νέα από την Σαντορίνη με τον Δημήτρη Πράσσο\n“Μια σημαντική επίσκεψη δέχτηκα στο γραφείο μου από τον Περιφερειακό Αστυνομικό Δ/ντή Ν. Αιγαίου υποστράτηγο Εμμανουήλ Δουρβετάκη, τον Αστυνομικό Δ/ντή Κυκλάδων κ Κωνσταντίνο Ανθούλη και τον διοικητή της Υποδιεύθυνσης Θήρας κ Απόστολο Κομποχόλη.\nΣτην διάρκεια της συνάντησης ανταλλάξαμε απόψεις για το πως θα μειωθεί η παραβατικότητα ,θα μειωθούν τα ατυχήματα και θα αποκατασταθεί το αίσθημα ασφάλειας κατοίκων και επισκεπτών.\nΕγώ δήλωσα ότι με την στελέχωση της υποδιεύθυνσης Θήρας και με την έμπειρη ηγεσία περιμένουμε γρήγορα αποτελέσματα.\nΕνώ ο Περιφερειακός Δ/ντής τόνισε η αστυνομία πρέπει να παίξει τον δικό της ρόλο προς όφελος πάντα του πολίτη, ενώ θεωρεί δεδομένη την συνεργασία με το Επαρχείο και το Δήμο.\nΤέλος τους ευχαρίστησα για τις σημαντικές υπηρεσίες που προσφέρουν στο τόπο,για την επίσκεψη στο Επαρχείο και για την άψογη συνεργασία.\nΧαράλαμπος Δαρζέντας “.\nΕπόμενο άρθρο ΠΛΑΣΤΑ ΔΙΑΒΑΤΗΡΙΑ ΓΙΑ ΕΠΙΒΙΒΑΣΗ ΠΡΟΣ ΕΞΩΤΕΡΙΚΟ ΣΤΟΝ ΑΕΡΟΛΙΜΕΝΑ ΘΗΡΑΣ\nΠροηγούμενο άρθρο Το έργο της Υπηρεσίας Καθαριότητας σε χώρους στάθμευσης.


ΚΕΕΡΦΑ: «Μετανάστες δέχτηκαν επίθεση στο σπίτι τους από ομάδα φασιστοειδών στο Περιστέρι» - Κουτίblog\nΡατσιστική επίθεση στο Περιστέρι σε βάρος μεταναστών εργατών καταγγέλλει το ΚΕΕΡΦΑ.\n«Μετανάστες εργάτες από το Πακιστάν δέχτηκαν επίθεση στο σπίτι τους με πέτρες από ομάδα φασιστοειδών. Επρόκειτο για ομάδα δέκα ατόμων που έσπασαν τα τζάμια των παραθύρων. Φώναζαν “φύγετε απο τη χώρα μας” . Φώναζαν ακόμη “Θάνατος στους Πακιστανούς” . Ακόμη φώναζαν “Πακιστάν Μούρνταμπα” στη γλώσσα των Πακιστανών, δηλαδή Θάνατος στο Πακιστάν», αναφέρει το ΚΕΕΡΦΑ:\n«Η Αστυνομία έχει ειδοποιηθεί, οι μετανάστες βρίσκονταν διαρκώς στο βομβαρδισμένο από πέτρες σπίτι τους και δεν έφτασε δύο ώρες μετά το περιστατικό.\nΔεν είναι η πρώτη φορά που δέχονται επίθεση από την συγκεκριμένη ομάδα. Εδώ και δύο βδομάδες οι επιθέσεις είναι επαναλαμβανόμενες. Η γειτονιά πολλές φορές διαμαρτυρήθηκε για την παρουσία τους».


Παρουσιάστηκε το βιβλίο του Μιχάλη Ιγνατίου για την κρίση – pes.gr\nHome / Media / Παρουσιάστηκε το βιβλίο του Μιχάλη Ιγνατίου για την κρίση\tΠαρουσιάστηκε το βιβλίο του Μιχάλη Ιγνατίου για την κρίση\nPosted by: Panos Dreamer in Media, Ειδήσεις, Ελλάδα, Λογοτεχνία, Προτεινόμενα\n101 Views «Δεν έκανα την έρευνα για να κατηγορήσω ανθρώπους στην Ελλάδα και το εξωτερικό, αλλά για εμένα και για να ικανοποιήσω τον έρωτά μου για την αναζήτηση της αλήθειας», δήλωσε ο γνωστός δημοσιογράφος και ανταποκριτής του MEGA στις ΗΠΑ, Μιχάλης Ιγνατίου για το βιβλίο του «Τρόικα, ο δρόμος προς την καταστροφή».\nΗ παρουσίαση του βιβλίου έγινε τη Δευτέρα στο κτίριο της Παλαιάς Βουλής υπό το βλέμμα πολλών εκπροσώπων της πολιτικής, της δημοσιογραφίας αλλά και πλήθους κόσμου.\nΟ συγγραφέας, αφού εξήγησε ότι το βιβλίο του ερευνά μια περίοδο δέκα ετών όπου, όπως διαπίστωσε, «οι ηγέτες μας αποδείχτηκαν κατώτεροι των περιστάσεων».\nΜιλώντας για τον τρόπο που εξελίχθηκε η έρευνά του, και αφού ξεκαθάρισε ότι αυτή στηρίχθηκε στη σχέση εμπιστοσύνης του ίδιου και των πηγών του, αποκάλυψε τη μεθοδολογία που χρησιμοποίησε, η οποία περιελάμβανε πολλές συνεντεύξεις.\nΜάλιστα, είπε ότι στην Ουάσινγκτον είχε πρόσβαση σε υψηλά ιστάμενους αξιωματούχους του ΔΝΤ, οι οποίοι είτε έχουν αποχωρήσει είτε παραμένουν, ενώ τόνισε ότι είναι η πρώτη φορά που δημοσιεύονται έγγραφα του Ταμείου.\nΜιλώντας στην παρουσίαση, ο επί σειρά ετών ανταποκριτής ελληνικών ΜΜΕ στις ΗΠΑ Αθανάσιος Έλλις, είπε ότι μέσα στο βιβλίο του Μιχάλη Ιγνατίου διαπιστώνουμε ευθύνες σε πολλούς, χαρακτηρίζοντάς το πολύ χρήσιμο εργαλείο για την ανάλυση μιας πολύ δύσκολης κατάστασης.\nΟ διπλωματικός συντάκτης Νίκος Μελέτης έκανε λόγο για έναν μαχητικό, επίμονο, διεισδυτικό συγγραφέα, τονίζοντας ότι το βιβλίο δεν είναι κατηγορητήριο ή απαλλακτικό βούλευμα για κανένα, αλλά ένα εργαλείο για το μέλλον.\nΤέλος ο δημοσιογράφος Θανάσης Κουκάκης τόνισε ότι στο βιβλίο έχει συμπεριληφθεί μόλις το ένα τριακοστό των εγγράφων. Πρόσθεσε ότι το συγγραφικό πόνημα του Μιχάλη Ιγνατίου, δείχνει το πού μας έχει φτάσει ο ατομικισμός μας.\nβιβλίο κρίση Μιχάλης Ιγνατίου\t2015-06-16\nTagged with: βιβλίο κρίση Μιχάλης Ιγνατίου\nPrevious: Ολάντ: Πρέπει να γίνει το παν για να μείνει η Ελλάδα στο ευρώ\nNext: Νέο ειδικό κριτήριο για τον διορισμό επιτυχόντων στον ΑΣΕΠ


Cine.gr - Τανίες Clubland - Οι... Γυναίκες της Ζωής μου - AKA : Introducing the Dwights - Club Land\nΟι... Γυναίκες της Ζωής μου\nΗμερομηνία κυκλοφορίας DVD: 09/02/2009\nΜόνο ένα εμπόδιο υπάρχει ανάμεσα σ`αυτόν και τον έρωτα της ζωής του... Η μητέρα του!\nΜια ιδιάζουσα περίπτωση μάνας με δύο γιους. Ο ένας είναι με εκ γενετής εγκεφαλικό πρόβλημα κι ο άλλος προσπαθεί να ισορροπήσει τη ζωή του ανάμεσα στις απαιτήσεις της οικογένειας και την προσωπική του ζωή. Σας θυμίζει κάτι; Εμένα σαν ντέζα-βου μου έφερε στο νου το Τι Βασανίζει τον Γκίλμπερτ Γκρέιπ, την ταινία του 1993 με τους νεαρούς τότε Johnny Depp και Leonardo DiCaprio.\nΕδώ όμως είναι Αυστραλία και δεν υπάρχουν σταρ. Όλο το θέμα δίνεται με μια απόλυτα ανθρώπινη οπτική, που βασίζεται, κυρίως, στον αψυχολόγητο χαρακτήρα της μητέρας. Η Brenda Blethyn είναι μια παρακμάζουσα σταρ της stand-up-comedy και βασανίζεται μέσα της για τη ζωή που δεν κατάφερε να ζήσει κάτω από τα φώτα των προβολέων. Ο γιος της είναι ένα θαυμάσιο και ντροπαλό αγόρι, που ακόμα κι ο έρωτας της ζωής του, έρχεται… με το ζόρι.\nΗ ταινία είναι μεν κομεντί, αλλά δραματική κομεντί. Δεν υπάρχει έννοια διδαχής σε αυτήν την τόσο συγκεκριμένη ιστορία και αυτό δεν σημαίνει πως η σκηνοθέτης είχε σκοπό να διδάξει, αλλά δεν τα κατάφερε. Απλά ετοιμαστείτε για δύο ώρες να εισβάλετε στα προσωπικά μιας οικογένειας και να αφήσετε την καρδιά σας να κάνει τα υπόλοιπα.\nΜια μικρή οικογενειακή ιστορία δοσμένη με τρυφερότητα και μέσα από την ανθρώπινη σκοπιά των συναισθημάτων. Μην περιμένετε εκπλήξεις ή θεαματικές σκηνές, απλά αφεθείτε στην ιστορία της διπλανής σας πόρτας. Πολλές και καλές οι ερμηνείες, ιδίως από τα παιδιά και δη το ζευγάρι Khan Chittenden-Emma Booth. Αν πάλι σας θυμίσει υπερβολικά κι εσάς το Τι Βασανίσει τον Γκίλμπερτ Γκρέιπ, μη μπείτε σε συγκρίσεις, γιατί μπορεί να χαλάσετε το απόγευμα σας…


Zachos Pharmacy Psoriasis/Eczema treatment ointment 50ml - Κρέμα από φυσικά συστατικά για τη θεραπεία της ψωρίασης/εκζέματος - Φαρμακείο Online | Θεσσαλονίκη - Zachos Pharmacy\nHome / Σώμα>Ατοπική δερματίτιδα-Έκζεμα-Ξηροδερμία-Κνησμός>Zachos Pharmacy Psoriasis/Eczema treatment ointment 50ml - Κρέμα από φυσικά συστατικά για τη θεραπεία της ψωρίασης/εκζέματος\n11,00 € Product Id: 3662\nΚωδικός site 3662\nΑπόλυτα φυσική, ιδανική για τη θεραπεία της ψωρίασης.\nΠεριέχει : Βούτυρο καριτε, βούτυρο καρύδας, καστορέλαιο κ.α. φυσικά συστατικά.\nΒαγγέλης Ζ 2021-03-21\nΕίχε άμεσο και μακράν καλύτερο αποτέλεσμα απο οποιαδήποτε κορτιζονούχα φαρμακευτική κρέμα! Ταχύτατη δράση και υπέρ ευχαριστημένος ακόμα και με μια εφαρμογή.


Ειρήνη Γιασεμή Project Manager - PDF\nDownload "Ειρήνη Γιασεμή Project Manager"\n1 Ειρήνη Γιασεμή Project Manager\n2 Στόχοι προγράμματος Να αποδείξει μέσω της εφαρμογής των «πράσινων» πρωτοβουλιών σε δύο παραλίες (Nissi Beach, Αγία Νάπα και Fig Tree Bay, Πρωτάρα) πως θα μπορούσε να μοιάζει μια πράσινη παραλία στην Κύπρο. Να θέσει σε ισχύ, μετά την λήξη του προγράμματος ( ), ένα πλήρως υλοποιήσιμο εργαλείο, για την αειφόρο διαχείριση και χρήση των παράλιών, λαμβάνοντας υπόψη τη ποικιλότητα των δραστηριοτήτων και χρήσεων και τις επιπτώσεις τους. Να βοηθήσει τις τοπικές Αρχές σε όλες τις παράκτιες περιοχές της Κύπρου να προωθήσουν τη βιώσιμη και αειφόρο ανάπτυξη μέσα από ανταλλαγές εμπειριών και καλών πρακτικών. Δημιουργία «προτύπου» παραλίας, με όλες τις διευκολύνσεις και αξιοποίηση της τελευταίας τεχνολογίας.\n3 Στρατηγικό σχέδιο Δημιουργία λογότυπου Εμπλοκή όλων των ενδιαφερόμενων φορέων Καθιέρωση επιτροπών παραλίας Διάδοση του προγράμματος και σε άλλες παραλίες της Κύπρου Παρακολούθηση και έλεγχος Σχέδιο υλοποίησης πράσινης παραλίας\n4 Τοπικά προϊόντα Ποιότητα άμμου Ποιότητα νερού Οι «πράσινες» προδιαγραφές για τις κυπριακές παραλίες εδράζονται μέσα σε μια λίστα από 10 συνολικά κατηγορίες Βιώσιμα μέσα μεταφοράς «Πράσινη» σήμανση Περιβαλλοντική εκπαίδευση / ενημέρωση «Πράσινη» Πρότυπη Παραλία Βλάστηση και φύτευση Οικολογικά έπιπλα παραλίας «Πράσινες» εγκαταστάσεις Ηχορύπανση\n5 Η σημασία των κατηγοριών αειφόρου ανάπτυξης στη διαχείριση των παραλιών Ποιότητα νερού Ποιότητα άμμου Ηχορύπανση «Πράσινες» εγκαταστάσεις «Πράσινη» σήμανση Περιβαλλοντική εκπαίδευση / Βλάστηση και φύτευση Οικολογικά έπιπλα παραλίας Τοπικά προϊόντα Βιώσιμες μεταφορές 0 0,5 1 1,5 2 2,5 3 3,5 4 4,5 Σημασία / Βαρύτητα\n6 Οι 10 κατηγορίες αειφόρου ανάπτυξης θα μετρούν την ανάπτυξη μιας παραλίας, χωρίς να γίνεται διαχωρισμός μεταξύ δημόσιων και ιδιωτικών δραστηριοτήτων.\n7 Σχέδιο υλοποίησης 10 κατηγορίες\n8 Στόχος Ποιότητα του Νερού Να ανταποκρίνονται στα υψηλότερα πρότυπα της οδηγίας της ΕΕ για την ποιότητα των νερών κολύμβησης. Δράση Τακτικές δειγματοληψίες και αναλύσεις της ποιότητας του θαλάσσιου νερού οι οποίες να εντατικοποιούνται κατά την διάρκεια της κολυμβητικής περιόδου.\n9 Ποιότητα του Νερού Τοπικές αρχές Η διασφάλιση της ποιότητας του νερού απαιτεί συνεργασία όλων των εμπλεκόμενων φορέων Αρμόδια κρατικά τμήματα ΚΑΘΑΡΑ ΝΕΡΑ ΚΟΛΥΜΒΗΣΗΣ Κοινό\n10 Ποιότητα του Νερού Fig Tree Bay Beach Φάση υλοποίησης Nissi Beach Δέσμευση ότι η δειγματοληψία και η ανάλυση της ποιότητας του νερού θα συνεχίσει να γίνεται δυο φορές τον μήνα. Excellent Water Quality\n11 Ποιότητα της άμμου Στόχος Μια παραλία καθαρή χωρίς αποτσίγαρα και απορρίμματα. Δράσεις Οργάνωση καθαρισμού των ακτών Καθιέρωση οικολογικών σταχτοδοχείων Τοποθέτηση ευδιάκριτων κάδων απορριμμάτων και ανακύκλωσης Παροχή πόσιμου νερού είτε με κατασκευή βρύσης είτε με παροχή επαναχρησιμοποιούμενων μπουκαλιών νερού (μείωση πλαστικών)\n12 Ποιότητα άμμου Διαχείριση των αποτσίγαρων Φάση υλοποίησης Fig Tree Bay Nissi Beach Beach Εισαγωγή νέων Στην περιοχή του ανακυκλώσιμων ξενοδοχείου υπάρχουν πλαστικών ήδη πήλινα σταχτοδοχείων σταχτοδοχεία σε μια προσπάθεια στήριξης των τοπικών παραγωγών. Ανάγκη παροχής σταχτοδοχείων σε όλη την έκταση της παραλίας Συχνότερος καθαρισμός άμμου (με ειδικό μηχάνημα φιλτραρίσματος) Εισήγηση για οριοθέτηση ζωνών καπνίσματος.\n13 Ποιότητα άμμου Καθαρισμοί ακτών Fig Tree Bay Beach Ιούνιος σε συνεργασία με σχολεία και τον Δήμο Παραλιμνίου Φάση υλοποίησης Nissi Beach 5 Ιουνίου-σε συνεργασία με σχολεία και με την υποστήριξη του ξενοδοχείου Nissi beach Το πρόγραμμα θα παρέχει όλα τα έντυπα υλικά, καθώς επίσης θα ενημερώσει τους συμμετέχοντες για μια πιο φιλική στάση προς το περιβάλλον. Σεπτέμβριος 2012 επιπρόσθετοι καθαρισμοί των ακτών.\n14 Ποιότητα άμμου Διαχείριση απορριμμάτων Φάση υλοποίησης Fig Tree Bay Beach Nissi Beach Κάδοι απορριμμάτων Αύξηση του ανακύκλωσης -Έχουν ήδη αριθμού των προσδιοριστεί οι τοποθεσίες διαθέσιμων τόσο στην παραλία στα κάδων σημεία εισόδου της ανακύκλωσης παραλίας. στο σημείου Δέσμευση από τον δήμο για εισόδου στην εργοδότηση επιπλέον εργάτη παραλία. για αποτελεσματικότερη διαχείριση των απορριμμάτων.\n15 Ποιότητα άμμου Διαχείριση απορριμμάτων Διοργάνωση δραστηριοτήτων με σκοπό την ενημέρωση για την διαχείριση απορριμμάτων. Εκστρατεία παροχής σακουλιών ανακύκλωσης απορριμμάτων και στις δυο παραλίες.\n16 Ποιότητα άμμου - Διαχείριση απορριμμάτων - Μείωση πλαστικών Fig Tree Bay Beach Φάση υλοποίησης Nissi Beach Υπάρχει ήδη παροχή για πόσιμο νερό στην παραλία και στόχος του προγράμματος είναι η κατασκευή βρύσης με ένδειξη πόσιμου νερού. Αξιολογείται η παροχή επαναχρησιμοποιούμενων φιαλών νερού.\n17 «Πράσινες» εγκαταστάσεις Στόχοι Τυχόν υφιστάμενες / νέες τουαλέτες και ντους θα πρέπει να διέπονται από τους κανόνες της «πράσινης» ανάπτυξης. Συχνή συντήρηση όλων των εγκαταστάσεων. Δράσεις Τοποθέτηση τουαλετών και ντους με συστήματα εξοικονόμησης νερού. Έλεγχος για διαπίστωση ύπαρξης επαρκή αριθμού και καλής συντήρησης εγκαταστάσεων δημόσιων χώρων υγιεινής στις παραλίες.\n18 «Πράσινες» εγκαταστάσεις Fig Tree Bay Beach Εισήγηση για διαχείριση των χώρων υγιεινής από ιδιωτική εταιρεία. Φάση υλοποίησης Nissi Beach Ύπαρξη τουαλετών με σύστημα εξοικονόμησης νερού. Δέσμευση για πιο τακτική συντήρηση τους, ειδικά κατά τους καλοκαιρινούς μήνες.\n19 Στόχος Ηχορύπανση Μια πρότυπη «πράσινη» παραλία πρέπει να έχει περιορισμένο θόρυβο. Δράση Να περιοριστεί ο θόρυβος από τα μπαρ και τα θαλάσσια σπορ στα επιτρεπτά όρια από την νομοθεσία.\n20 Ηχορύπανση Φάση υλοποίησης Fig Tree Bay Beach Nissi Beach Εκστρατεία ενημέρωσης για τα επιτρεπόμενα όρια θορύβου. Εισήγηση για σταδιακή αντικατάσταση συμβατικών μηχανών θαλάσσιων σπορ με οικολογικές μηχανές. Ασφαλές για το περιβάλλον, με απολύτως μηδενικές εκπομπές ρύπων. Συνδέστε το και περιμένετε τον ήλιο να φορτίσει τα σκάφη. Eco jet-skis -\n21 Στόχος Οικολογικά έπιπλα παραλίας Οι ξαπλώστρες / ομπρέλες πρέπει να αποτελούνται από ανακυκλώσιμο ή φιλικό προς το περιβάλλον υλικό. Δράσεις Οριοθέτηση περιοχής χωρίς κρεβατάκια. Σταδιακή αντικατάσταση των ομπρελών / ξαπλώστρων με πράσινες οικολογικές επιλογές. Οι τουριστικές δραστηριότητες πρέπει να προγραμματισθούν λαμβάνοντας υπόψη την μεγίστη χωρητικότητα της κάθε παραλίας.\n22 Οικολογικά έπιπλα παραλίας Fig Tree Bay Beach Οι ξαπλώστρες έχουν πρόσφατα αντικατασταθεί με πιο βιώσιμες επιλογές. Εισήγηση όπως σταδιακά γίνει και αντικατάσταση των ομπρελών. Φάση υλοποίησης Nissi Beach Nissi Beach Hotel - αντικατάσταση των παλαιών ξαπλώστρων με πλαστικό ανακυκλώσιμο υλικό. Σε διαδικασία για αντικατάσταση ομπρελών. Η περιοχή του Δήμου - Ξαπλώστρες πρέπει να αντικατασταθούν. Εισήγηση όπως με την βοήθεια χορηγού γίνει η σταδιακή αντικατάσταση τους.\n23 Βλάστηση και φύτευση Στόχος Ιθαγενής βλάστηση δίνοντας στην περιοχή μια αίσθηση του κυπριακού τοπίου. Δράσεις Αξιολόγηση της βλάστησης στην περιοχή, εισήγηση ενδημικών ανθεκτικών στις κλιματολογικές/ περιβαλλοντικές συνθήκες της περιοχής, ώστε να απαιτείται η λιγότερη δυνατή συντήρηση και χρήση νερού. Ενημέρωση λουομένων με πινακίδες για την κυπριακή προέλευση των φυτών, την αξία και τις χρήσεις τους.\n24 Βλάστηση και φύτευση Φάση υλοποίησης Fig Tree Bay Nissi Beach Beach Επί τόπου εξερεύνηση της περιοχής με την βοήθεια εκπρόσωπου του τμήματος δασών και αρμόδιων των δυο παραλιών. Προσεχώς θα ξεκινήσει η φύτευση και η τοπιοτέχνηση της περιοχής του Fig Tree Bay. Nissi Beach ήδη η περιοχή πρασίνου αξιολογήθηκε ως πολύ καλή και οι τυχόν εισηγήσεις λήφθηκαν υπόψη και υλοποιούνται.\n25 Βλάστηση και φύτευση Φάση υλοποίησης Fig Tree Bay Beach Στο κέντρο της παραλίας, στην ανάντη πλευρά υπάρχει ένας περιφραγμένος χώρος διαμέτρου περίπου 50m όπου προστατεύεται ένα είδος κρίνου (Κρίνο του Γιαλού-Pancratium maritinum) και ένα άλλο χαμερπές φυτό με όνομα η Ευφόρβια η Παραλιακή (Euphorbia paralias)\n26 Βλάστηση και φύτευση Φάση υλοποίησης Nissi Beach Το ξενοδοχείο διαχειρίζεται τις περιοχές πρασίνου όπου και γίνεται προσπάθεια φύτευσης αποκλειστικά ενδημικών φυτών.\n27 Περιβαλλοντική εκπαίδευση / ενημέρωση Στόχοι Ευαισθητοποίηση και προώθηση ενεργούς συμμετοχής των πολιτών. Διαφωτισμός τουριστών για τις επιδράσεις που ο τουρισμός προκαλεί στην οικονομία, στην κοινωνία και στο φυσικό περιβάλλον των περιοχών που τον φιλοξενούν. Δράσεις Ενημερωτικές διαλέξεις, διανομή ενημερωτικού υλικού, καθαρισμοί παραλιών, προώθηση τοπικών προϊόντων, δεντροφυτέψεις.\n28 Περιβαλλοντική εκπαίδευση / ενημέρωση Fig Tree Bay Beach Φάση υλοποίησης Nissi Beach Οικολογική ημερίδα «Θάλασσα και Περιβάλλον» 16 Μαΐου. Εισήγηση για τοποθέτηση γλυπτών από καλλιτέχνες της περιοχής στην είσοδο κάθε παραλίας με σκοπό την ενημέρωση των λουόμενων για την διαχείριση απορριμμάτων και αποτσίγαρων. Green graffiti Τοποθέτηση ενημερωτικών φυλλαδίων στις παραλίες για ορθολογική διαχείριση απορριμμάτων, καθώς και για τους στόχους του προγράμματος διαθέσιμο σε 4 γλώσσες.\n29 Στόχος «Πράσινη» Σήμανση Επαρκής σήμανση που να επιτρέπει στους λουόμενους να περιηγηθούν στην παραλία και να τους κατευθύνει στις περιοχές απόθεσης απορριμμάτων. Δράση Τοποθέτηση «πράσινης» σήμανσης.\n30 «Πράσινη» Σήμανση Fig Tree Bay Beach Κάθε καινούργια σήμανση που θα τοποθετείται θα πληρεί τις προϋποθέσεις. «Πράσινες» Κυπριακές Παραλίες Φάση υλοποίησης Nissi Beach Θα αντικατασταθούν όλες οι υπάρχοντες πινακίδες στην περιοχή του Δήμου. Θα ακολουθηθεί το μοτίβο της ξύλινης πινακίδας που έχει ήδη υιοθετηθεί στην περιοχή του ξενοδοχείου.\n31 Πράσινες συμβουλές Πινακίδα στην είσοδο της παραλίας Welcome to Nissi Beach Please help us keep it clean by taking your litter home\n32 Βιώσιμα μέσα μεταφοράς Στόχος Ενημέρωση για την ύπαρξη βιώσιμων μέσων μεταφορών και βαθμιαία υιοθέτησή τους από τους χρήστες των παραλιών. Δράσεις Εφαρμογή συστήματος ενοικίασης ποδηλάτων / οριοθέτηση χώρου στάθμευσης ποδηλάτων. Βελτίωση της προσβασιμότητας στην παραλία.\n33 Βιώσιμα μέσα μεταφοράς Φάση υλοποίησης Fig Tree Bay Beach Nissi Beach Αύξηση της συχνότητας των λεωφορείων. Δημιουργία διαδρόμων αναπηρικών καθισμάτων. Δημιουργία χώρου στάθμευσης ποδηλάτων στις εισόδους των παραλιών. Εφαρμογή συστήματος ενοικίασης ποδηλάτων.\n34 Στόχοι Τοπικά Προϊόντα Ανάδειξη παραδοσιακών κυπριακών προϊόντων Ανάδειξη τοπικής ταυτότητας Δράσεις Σύσταση στις παραλιακές καντίνες / εστιατόρια όπως παρέχουν τοπικά παραγόμενα ή / και οργανικά προϊόντα. Ενημέρωση τουριστών και ντόπιων όπως καταναλώνουν τοπικά φαγητά και ποτά ώστε τα έξοδά τους να ωφελούν την περιοχή που τους φιλοξενεί.\n35 Τοπικά Προϊόντα Φάση υλοποίησης Fig Tree Bay Beach Nissi Beach Στα εστιατόρια γύρω από την παραλία γίνεται ήδη προσπάθεια όπως χρησιμοποιούνται τοπικά προϊόντα. Στα snack bars γύρω από την παραλία γίνεται ήδη προσπάθεια όπως χρησιμοποιούνται μόνο τοπικά προϊόντα. Διοργάνωση πράσινης αγοράς όπου τοπικοί παραγωγοί θα μπορούν να εκθέσουν τα προϊόντα τους.\n36 Τοπικά Προϊόντα παράδειγμα μενού εστιατορίων\n37 Χορηγοί και υποστηρικτές του προγράμματος\n38 Χορηγοί και την υποστηρικτές του προγράμματος Το πρόγραμμα έχει θέσει ένα διαθέσιμο προϋπολογισμό για τη χρηματοδότηση της αρχικής εφαρμογής ορισμένων κατηγοριών. Ο εμπορικός / διαφημιστικός τομέας διαδραματίζει πολύ σημαντικό ρόλο στη χρηματοδότηση της «πράσινη» ατζέντα των παραλίων. Υποστήριξη του προγράμματος μπορεί να περιλαμβάνει δωρεές, εισφορές σε είδος αλλά και εθελοντική ενίσχυση.\n39 Χορηγοί και την υποστηρικτές του προγράμματος Πλεονεκτήματα Το λογότυπο του χορηγού θα αναγράφεται σε όλα τα υλικά εκτύπωσης και προβολής του προγράμματος. Ικανότητα να διαφημίσουν άμεσα τα προϊόντα τους τόσο στην τοπική κοινωνία όσο και στην ευρύτερη Κύπρο. Οι χορηγοί θα αναφέρονται στην ιστοσελίδα του προγράμματος και στις ιστοσελίδες των εταίρων, σε άρθρα τοπικών εφημερίδων αλλά και σε όλα τα δελτία τύπου.\n40 Το πρόγραμμα «Πράσινες» Κυπριακές Παραλίες αποτελεί πρόσκληση και ταυτόχρονα πρόκληση για τους φορείς του τουρισμού, σε δύσκολες εποχές, να κοιτάξουν με αισιοδοξία στο μέλλον. Σε ένα καλύτερο μέλλον για τις επιχειρήσεις τους, σε ένα καλύτερο μέλλον για τον τουρισμό μας, σε ένα καλύτερο μέλλον για την οικονομία της πατρίδας μας.\n41 Η βιώσιμη τουριστική ανάπτυξη κάθε περιοχής εξαρτάται κυρίως από τους τοπικούς παράγοντες της. Είναι απαραίτητο όλοι οι υπεύθυνοι και εμπλεκόμενοι φορείς σε εθνικό και τοπικό επίπεδο να εργαστούν αρμονικά και συλλογικά.\n42 Κατανομή αρμοδιοτήτων Εταίροι προγράμματος Δημιουργία και προώθηση λογότυπου Στρατηγικό ρόλο επίβλεψης Ανάπτυξη ολοκληρωμένης διαχείρισης Προώθηση συνεργασίας και συντονισμού εμπλεκόμενων φορέων Δημιουργία και συντονισμός εθελοντικών δράσεων Χρηματοδότηση αρχικών σταδίων φάσης υλοποίησης Εξεύρεση χορηγών / υποστηρικτών\n43 Κατανομή αρμοδιοτήτων Τοπικές αρχές Δέσμευση για καινοτόμες δράσεις Προώθηση συμμετοχής κατοίκων στα δρώμενα και στη λήψη αποφάσεων Ενθάρρυνση συνεργασίας κοινότητας με άλλες κοινότητες και εταίρους\n44 Κατανομή αρμοδιοτήτων Τουριστικοί φορείς Δέσμευση για ανάπτυξη και προώθηση αειφόρου τουρισμού Συνεχής παρακολούθηση τουριστικών δραστηριοτήτων για εντοπισμό προβλημάτων Ελαχιστοποίηση της χρήσης των πόρων και παραγωγής απορριμμάτων Υποστήριξη εθελοντικών πρωτοβουλιών και προώθηση ευαισθητοποίησης του κοινού Προώθηση συνεργασίας μεταξύ των διαφόρων αρχών και οργανισμών Διοργάνωση τουριστικών προγραμμάτων τα οποία συνδέονται άμεσα με την τοπική κοινότητα Τουριστικοί πράκτορες εκπαίδευση των τουριστών και μετατροπή τους σε ταξιδιώτες\n45 Όλα τα κέντρα αποφάσεων δουλεύοντας συλλογικά, με μεθοδικότητα και συνεργατικό πνεύμα και θέτοντας στόχους, μπορούν να πετύχουν την αειφορική αλλαγή του συστήματος.\n46 Σας ευχαριστώ «Πράσινες» Κυπριακές Παραλίες\n47 Θέματα προς συζήτηση Τι σημαίνει αειφόρος τουρισμός για εσάς? Ποιος πιστεύετε ότι είναι ο ρόλος σας? Έχετε επιπλέον εισηγήσεις που πιστεύετε ότι μπορούν να εφαρμοστούν? Discussion points What does sustainable tourism means to you? What do you think your role is? Any concerns or suggestions regarding the implementation of the project?


Σαββάτο, 18 Σεπτεμβρίου 2021 07:49:38 ΜΜ\nΑρχική›Ειδήσεις›Πολιτική›Παππάς για «μαγαζάκι»: Εννοούσα του Μιωνή- Η απάντηση της ΝΔ\nΟ κ. Παππάς παραδέχθηκε ότι είναι η φωνή του αυτή που ακούγεται στο ηχογραφημένο ντοκουμέντο με τον "καυτό" διάλογο με τον Μιωνή. Υποστήριξε ότι όταν μιλούσε για "μαγαζάκι" και "πολλά λεφτά" αναφερόταν στον Σάμπυ Μιωνή, τις δικές του επιχειρήσεις και τα χρήματα που έβγαζε.\n«Εχουμε κάνει πεντακάθαρο ότι η μόνη μας εμπλοκή ήταν για το κράτος του Ισραήλ», είπε ο κ. Παππάς και υποστήριξε ότι ο μόνος λόγος που σ’ αυτή την υπόθεση προσπαθήσαμε να βρούμε λύση, ήταν η παρέμβαση του κράτους του Ισραήλ- ήθελε να γίνει πρεσβευτής ο κ. Μιωνή».\nΕρωτηθείς για την αναφορά στο όνομα της συζύγου του Πρωθυπουργού, ο κ. Παππάς, σημείωσε: «Σας είπα ότι ο μόνος λόγος που κάναμε παρέμβαση ήταν γιατί ζητήθηκε από άλλη κυβέρνηση, πατάνε τα κορδόνια τους όσοι επιχειρούν να εμπλέξουν τον Τσίπρα και την προηγούμενη κυβέρνηση. Ρωτήθηκα, ο κ. Τσίπρας δεν ήξερε για τη συνάντηση. Έγινε με πρωτοβουλία του κ. Μιωνή για να στήσει την ηχογράφηση». Όπως είπε ο κ. Παππάς, είχε συναντήσει τον κ. Μιωνή στο Μαξίμου.\nΝΔ: Ο Ν. Παππάς κατάπιε τη γλώσσα του\n«Η μόνη αλήθεια που είπε ο κ Παππάς είναι ότι η φωνή ήταν δική του» αναφέρει η ΝΔ σχολιάζοντας τη συνέντευξή που παραχώρησε στο Mega και επισημαίνει ότι το περιεχόμενο της απομαγνητοφωνημένης συνομιλίας με τον Σάμπυ Μιωνή, η οποία βρίσκεται από σήμερα στα χέρια της Εισαγγελίας, διαψεύδει τους ισχυρισμούς του πως η συνάντηση έγινε κατόπιν αιτήματος του Ισραήλ.\n«Τι σχέση έχει το υποτιθέμενο αίτημα του Ισραήλ με τον Παπαγγελόπουλο, την Τουλουπάκη, τα λεφτά, τα «μαγαζιά» και την στοχοποίηση της κας Μαρέβα Γκραμπόφκσι-Μητσοτάκη;» διερωτάται χαρακτηριστικά στην ανακοίνωσή της η Νέα Δημοκρατία.\nΣτο μείζον θέμα αναφοράς του Νίκου Παππά στην ηχητική συνομιλία με τον επιχειρηματία περί χρημάτων, η ΝΔ αναφέρει ότι ο πρώην υπουργός είχε το θράσος να ισχυριστεί πως «όταν έλεγε στον κ. Μιωνή πως «κάποιοι βγάζουν πολλά λεφτά» εννοούσε τον ίδιο τον κ. Μιωνή τον οποίο είχε μπροστά του. Αλλά του μιλούσε σε τρίτο πρόσωπο....»\nΣχολιάζοντας η ΝΔ την έτερη αναφορά Παππά στο ηχητικό ντοκουμέντο περί μαγαζιού«» αναφέρει ότι ο ίδιος «Κατάπιε τη γλώσσα του ψελίζοντας κάτι ακαταλαβίστικα».\nΧαρακτηρίζει την τηλεοπτική του εμφάνιση ως «θλιβερή» και επισημαίνει ότι με αυτή έπεισε μόνο για ένα, πράγμα, για την ενοχή του, καθώς και ότι προκειμένου να δικαιολογήσει τα αδικαιολόγητα προσπάθησε να «πουλήσει» φύκια για μεταξωτές κορδέλες και καλεί τον κ. Τσίπρα είτε να διαγράψει το στενό συνεργάτη του κ. Παππά, είτε να αναλάβει την ευθύνη του παρακράτους.\nΝΔ σε ΣΥΡΙΖΑ και… αντίστροφα: Είσαι σκέτο παρακράτος\nΠροανακριτική: Γιατί ζητά ο Παπαγγελόπουλος την εξαίρεση Πλεύρη\nΠροανακριτική: Στην Εισαγγελία το στικάκι με τη συνομιλία Παππά-Μιωνή\nΤελευταία τροποποίηση στις 21:57 - 23 Ιουν 2020


Έτσι πολέμησε η Ελληνική Πολεμική Αεροπορία το 1940 - ΔΙΚΤΥΟ ΤΗΛΕΟΡΑΣΗ ΣΕΡΡΕΣ\nΈτσι πολέμησε η Ελληνική Πολεμική Αεροπορία το 1940\nΟι Έλληνες Αεροπόροι πέτυχαν 64 επιβεβαιωμένες καταρρίψεις και διεκδίκησαν ακόμα 20 πιθανές\nΜε την έναρξη του Ελληνοιταλικού Πολέμου και την είσοδο της Ελλάδας στον Β΄ Παγκόσμιο Πόλεμο, την 28η Οκτωβρίου 1940, η διάταξη μάχης της Αεροπορίας περιλάμβανε κατανομή του αεροπορικού δυναμικού, μεταξύ των τριών Κλάδων των Ενόπλων Δυνάμεων, με αποτέλεσμα ο Στρατός, το Ναυτικό και η Αεροπορία να κρατήσουν στον επιχειρησιακό τους έλεγχο τα αεροσκάφη που εξυπηρετούσαν το δόγμα επιχειρήσεών τους. Η διάταξη μάχης ήταν η ακόλουθη :\nΑνωτέρα Διοίκηση Αεροπορίας Στρατού (ΑΔΑΣ)\nΔιοίκηση Αεροπορίας Στρατιωτικής Συνεργασίας (ΔΑΣΣ)\n1η Μοίρα Παρατηρήσης στο Περιγιάλι Κορινθίας, ενταγμένη στο Α΄ Σώμα Στρατού, με αεροσκάφη Brequet 19 A2/B2.\n2η Μοίρα Παρατηρήσης στην Κοζάνη, ενταγμένη στο B΄ Σώμα Στρατού, με αεροσκάφη Brequet 19 A2/B2.\n2828 Ανεξάρτητο Σμήνος Παρατηρήσης στην Ήπειρο, ενταγμένο στην VIII Μεραρχία, με αεροσκάφη Brequet 19 A2/B2.\n3η Μοίρα Παρατηρήσης, ενταγμένη στο Γ΄ Σώμα Στρατού με τα 3/1 και 3/2 Σμήνη του ΤΣΔΜ (Τμήμα Στρατιάς Δυτικής Μακεδονίας) με αεροσκάφη Henschel Hs126K-6 (Λεμπέτ Θεσσαλονίκης και Κούκλαινα Βεροίας).\n4η Μοίρα Παρατηρήσης (Αμυγδαλεώνας Καβάλας και αργότερα Γιδάς και Κούκλαινα Βεροίας) με αεροσκάφη Potez 25 TOE. Διέθετε το 4/1 Σμήνος, ενταγμένο στο Δ΄ Σώμα Στρατού, και το 4/2 Σμήνος, ενταγμένο στην Ομάδα Μεραρχιών.\nΔιοίκηση Αεροπορίας Βομβαρδισμού (ΔΑΒ)\n31η Μοίρα Βομβαρδισμού με αεροσκάφη Potez 633 B2 Grec στη Λάρισα.\n32η Μοίρα Βομβαρδισμού με αεροσκάφη Bristol Blenheim MkIV στη Λάρισα.\n33η Μοίρα Βομβαρδισμού με αεροσκάφη Fairey Battle B.1 στη Ν. Αγχίαλο Βόλου.\nΔιοίκηση Αεροπορίας Διώξεως (ΔΑΔ)\n21η Μοίρα Διώξης με αεροσκάφη P.Z.L. P.24F/G και Gloster Gladiator MkI στα Τρίκαλα.\n22η Μοίρα Διώξης με αεροσκάφη P.Z.L. P.24F/G στη Θεσσαλονίκη.\n23η Μοίρα Διώξης με αεροσκάφη P.Z.L. P.24F/G στη Λάρισα.\n24η Μοίρα Διώξης με αεροσκάφη Bloch MB.151 και Avia B.534 στην Ελευσίνα.\nΑνωτέρα Διοίκηση Αεροπορίας Ναυτικού (ΑΔΑΝ)\n11η Μοίρα Ναυτικής Συνεργασίας με αεροσκάφη Fairey IIIF Mk I/III/IIIM στο Βαλτούδι Μαγνησίας.\n12η Μοίρα Ναυτικής Συνεργασίας με αεροσκάφη Dornier Do22Kg στη Σαλαμίνα.\n13η Μοίρα Ναυτικής Συνεργασίας με αεροσκάφη Avro Anson Mk I στην Ελευσίνα.\nΣυνοπτικά, κατά την έναρξη των επιχειρήσεων, υπήρχαν 158 πολεμικά αεροσκάφη, όλων των τύπων, ενταγμένα στις παραπάνω Μονάδες, από τα οποία φέρονται να ήταν εν ενεργεία τα 128. Από αυτά μόλις τα 79 (εν ενεργεία τα 59) ήταν καταδιωκτικά και βομβαρδιστικά. Επίσης, υπήρχαν ακόμα 63 εκπαιδευτικά και βοηθητικά αεροσκάφη.\nΚατά τις επιχειρήσεις που ακολούθησαν, η Αεροπορία κλήθηκε να αντιμετωπίσει αρχικά την Ιταλική Αεροπορία, η οποία παρέτασσε 463 αεροσκάφη πρώτης γραμμής και γενικά καλύτερων επιδόσεων. Ωστόσο, η Αεροπορία, από την αρχή αντιμετώπισε αποφασιστικά τους Ιταλούς σε όλο το φάσμα των αποστολών και σε όλο το μήκος του μετώπου, αλλά και των μετόπισθεν. Κατά τη διάρκεια του εξάμηνου πολέμου σημειώθηκαν αναρίθμητα περιστατικά, που έδειξαν τόσο την αποφασιστικότητα, όσο και την αποτελεσματικότητα του προσωπικού, παρά τη συντριπτική υπεροχή των Ιταλών. Αξιομνημόνευτη είναι η περίπτωση που σημειώθηκε την 2α Νοεμβρίου, κατά την οποία ένα Breguet Bre 19, εκτελώντας χαμηλή πτήση κατά μήκος των αλβανικών συνόρων, εντόπισε την ιταλική Μεραρχία Αλπινιστών, «Julia», τη στιγμή ακριβώς που είχε εισδύσει στην Πίνδο και κινούνταν προς κατάληψη του Μετσόβου. Το γεγονός αυτό, μετέβαλε ριζικά την κατάσταση του μετώπου υπέρ των Ελλήνων. Την ίδια μέρα ο Υποσμηναγός Μαρίνος Μητραλέξης πετώντας με αεροσκάφη PZL, κατά τη διάρκεια αερομαχίας, αφού εξάντλησε τα πυρομαχικά του, «έκρουσε» με την έλικα του αεροσκάφους του, το πηδάλιο ενός ιταλικού βομβαρδιστικού CANT Z.1007 Alcione, με αποτέλεσμα αυτό να συντριβεί στο έδαφος.\nΜε τη σταδιακή εξέλιξη των επιχειρήσεων, η Αεροπορία ενισχύθηκε με 22 Gloster Gladiator MkII και 6 Bristol Blenheim MkI από τα βρετανικά αποθέματα. Σημαντική ήταν η συμβολή της RAF, η οποία εξορμώντας από ελληνικά και αιγυπτιακά αεροδρόμια, κατάφερε σημαντικά πλήγματα κατά των Ιταλικών γραμμών ανεφοδιασμού.\nΚατά τις επιχειρήσεις εναντίον της Ιταλικής Αεροπορίας, οι Έλληνες Αεροπόροι πέτυχαν 64 επιβεβαιωμένες καταρρίψεις και διεκδίκησαν ακόμα 20 πιθανές, έναντι 24 επιτυχιών των Ιταλών. Οι Μοίρες Δίωξης έχασαν συνολικά 14 αεροπλάνα σε αερομαχίες ή λόγω αναγκαστικών προσγειώσεων. Επιπλέον, 28 Ιταλικά αεροσκάφη καταστράφηκαν από τα ελληνικά βομβαρδιστικά και άλλα 23 από τα αντιαεροπορικά όπλα, όταν οι απώλειες τις Αεροπορίας από ανάλογη δράση των Ιταλών ανήλθαν σε 8 και 5 αεροσκάφη, αντίστοιχα. Συνολικά, η Αεροπορία είχε 49 νεκρούς και 22 τραυματίες στον αγώνα εναντίον των Ιταλών.\nΗ εισβολή των Γερμανών στην Ελλάδα την 6η Απριλίου 1941 με δύναμη άνω των 1.000 αεροσκαφών βρήκε την Αεροπορία αρκετά αποδυναμωμένη. Παρά την χαοτική διαφορά δυναμικότητας, τα ελληνικά καταδιωκτικά κατέρριψαν 4 γερμανικά αεροσκάφη. Τα περισσότερα ελληνικά αεροσκάφη, που είχαν απομείνει από τον εξάμηνο πόλεμο, καταστράφηκαν από τις μαζικές επιθέσεις της Luftwaffe στα ελληνικά αεροδρόμια. Ακόμα 6 χάθηκαν σε αερομαχίες. Μόλις 14 από τη συνολική δύναμη κατάφεραν να διαφύγουν στη Μ. Ανατολή.\nΚατά τη διάρκεια των επιχειρήσεων της περιόδου 1940-1941, οι Μοίρες Δίωξης εκτέλεσαν 804 πολεμικές αποστολές, που αντιστοιχούν σε 1530 ώρες πτήσης. Αντίστοιχα, τα βομβαρδιστικά αεροσκάφη εκτέλεσαν 237 πολεμικές αποστολές, πετώντας 926 ώρες. Τέλος, τα αεροσκάφη Στρατιωτικής Συνεργασίας πέταξαν αντίστοιχα 252 ώρες σε πολεμικές αποστολές.


Ο Βιολογικός της Σκάλας-Πόρου στην αυριανή συνεδρίαση του Επιμελητηρίου στη Σκάλα – PortoniNews\nΟ Βιολογικός της Σκάλας-Πόρου στην αυριανή συνεδρίαση του Επιμελητηρίου στη Σκάλα\nΣας καλούμε σε Τακτική Συνεδρίαση την Τετάρτη 28/02/2018 και ώρα 18:00 στην Σκάλα (Δημοτικό κτίριο πολλαπλών χρήσεων).\nΟρισμός εκπροσώπου στην Επιτροπή Επιμελητηριακής κατάταξης (εισηγητής: Γενικός Γραμματέας Χρήστος Καμπανός).\nΟρισμός εκπροσώπου στην Επιτροπή Φιλικού Διακανονισμού (εισηγητής: Γενικός Γραμματέας Χρήστος Καμπανός).\nΟρισμός εκπροσώπου για την συγκρότηση της Επιτροπής ανέλκυσης ναυαγίων (εισηγητής: Γενικός Γραμματέας Χρήστος Καμπανός).\nΟρισμός εκπροσώπου στο Διοικητικό Συμβούλιο της Αστικής μη Κερδοσκοπικής Εταιρείας με την επωνυμία ΔΙΚΤΥΟ ΣΥΝΕΡΓΑΣΙΑΣ ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ-Π.Ε ΚΕΦ/ΝΙΑΣ ΚΑΙ ΤΩΝ ΔΗΜΩΝ ΚΕΦΑΛΟΝΙΑΣ ΚΑΙ ΙΘΑΚΗΣ (εισηγητής: Γενικός Γραμματέας Χρήστος Καμπανός).\nΈγκριση ψηφίσματος για τον Βιολογικό Σκάλας-Πόρου (εισηγητής: Νίκος Κουρκουμέλης).\nΠαρουσίαση από την εταιρεία Knowledge Broadband Services A.E ανταποδοτικές υπηρεσίες του Επιμελητηρίου προς τα μέλη Κεφαλονιάς και Ιθάκης (ολοκληρωμένος Τουριστικός Οδηγός, Τοπική και Ηλεκτρονική Αγορά Προϊόντων, Σύμβουλος Επιχειρηματία).\nΣυζήτηση με τους επαγγελματίες Σκάλας-Πόρου.\nPrevious Ε.Α.Σ. : Ολοκληρώθηκε η πληρωμή ΕΦΚ Αγροτικού Πετρελαίου\nNext Κόκκινα δάνεια και εξοικονομώ


Παναθηναϊκός ΟΠΑΠ: Χωρίζουν οι δρόμοι με τον Αλβέρτη - ΤΟ ΒΗΜΑ ΤΗΣ ΒΟΧΑΣ\nHome / ΑΘΛΗΤΙΚΑ / ΕΛΛΑΔΑ / Παναθηναϊκός ΟΠΑΠ: Χωρίζουν οι δρόμοι με τον Αλβέρτη\nΠαναθηναϊκός ΟΠΑΠ: Χωρίζουν οι δρόμοι με τον Αλβέρτη\nby ΤΟ ΒΗΜΑ ΤΗΣ ΒΟΧΑΣ on Ιουνίου 23, 2020 in ΑΘΛΗΤΙΚΑ, ΕΛΛΑΔΑ\nO Φραγκίσκος Αλβέρτης θα αποτελέσει παρελθόν από τη θέση του διευθυντή ακαδημιών της ΚΑΕ Παναθηναϊκός.\nΡαγδαίες εξελίξεις στην ΚΑΕ Παναθηναϊκός, καθώς μετά την αποχώρηση του Δημήτρη Γιαννακόπουλου, παρελθόν από τη θέση του διευθυντή ακαδημιών της "πράσινης" ΚΑΕ αναμένεται να αποτελέσει κι ο Φραγκίσκος Αλβέρτης.\nΠριν από λίγες ημέρες ο Δημήτρης Γιαννακόπουλος ανακοίνωσε την πρόθεσή του να αποχωρήσει από την ΚΑΕ, πουλώντας τις μετοχές αντί 25.000.000 ευρώ. Μετά απ' αυτή την εξέλιξη, ακόμα μία αποχώρηση αναμένεται να ανακοινωθεί τις επόμενες ώρες. Πιο συγκεκριμένα, αναμένεται να αποτελέσει παρελθόν μετά από πολλά χρόνια παρουσίας ο Φραγκίσκος Αλβέρτης.\nΟ παλαίμαχος παίκτης του "τριφυλλιού" μετά τον τερματισμό από τη δράση ανέλαβε διευθυντής ακαδημιών της ΚΑΕ Παναθηναϊκός και επί σειρά ετών ήταν δίπλα στην ανδρική ομάδα, όπου είχε διατελέσει για μικρό διάστημα και πρώτος προπονητής. Αυτή η πολυετής συνεργασία θα ολοκληρωθεί τις επόμενες ώρες, όπου αναμένονται κι οι επίσημες ανακοινώσεις από τους "πράσινους". Tην ίδια στιγμή ο πρόεδρος του "τριφυλλιού" Μάνος Παπαδόπουλος, έχει δεχτεί πρόταση από τη Ζενίτ για τη θέση του GM, ωστόσο για την ώρα δεν έχει παρθεί καμία απόφαση.


Η αποστολή ΠΑΟΚ με Βίντι | in.gr\nΧωρίς τους Μαουρίσιο, Βιεϊρίνια, Ακμπόμ και Κίτσιου, που δεν συμπεριελήφθησαν στην αποστολή, για διαφορετικούς λόγους, για την αναμέτρηση με την Βίντι, ο ΠΑΟΚ ολοκλήρωσε την προετοιμασία του για την 3η αγωνιστική των ομίλων του Europa League.\nΠριν την έναρξη της προπόνησης ο Ράζβαν Λουτσέσκου μίλησε στους ποδοσφαιριστές θέλοντας να τους επιστήσει την προσοχή για την αυριανή αναμέτρηση με την ουγγρική ομάδα. Ο Ρουμάνος τεχνικός είπε πως στην Ευρώπη εύκολο παιχνίδι δεν υπάρχει.\nΕιδικά κόντρα σ’ έναν αντίπαλο που θέλει να διεκδικήσει το δικαίωμα να μείνει μέσα στο παιχνίδι της πρόκρισης. Στην τελευταία προπόνηση που πραγματοποιήθηκε στη Νέα Μεσημβρία, ο τεχνικός του Δικεφάλου τεχνικός δούλεψε στον τομέα της τακτικής, αλλά και στις στημένες φάσεις.\nΟι 18 παίκτες που θα έχει στη διάθεσή του ο Λουτσέσκου είναι οι: Ρέι, Πασχαλάκης, Μάτος, Τόσκα, Βαρέλα, Κρέσπο, Χατσερίδης, Σάκχοφ, Βέρνμπλουμ, Κάνιας, Μπίσεσβαρ, Ουάρντα, Πέλκας, Ελ Καντουρί, Ζαμπά, Λημνιός, Πρίγιοβιτς, Καρέλης.


“O Πέτρος Τατουλης, ο Παναγιώτης Νίκας και η Μεσσηνία” – messinia24\nYou are at:Home»Γνώμες»Απόψεις»“O Πέτρος Τατουλης, ο Παναγιώτης Νίκας και η Μεσσηνία”\n“O Πέτρος Τατουλης, ο Παναγιώτης Νίκας και η Μεσσηνία”\nΤης ΝΤΙΝΑΣ ΝΙΚΟΛΑΚΟΥ\nΈργα σημαντικά όπως η βελτίωση κατασκευής της ε.ο. Κυπαρισσίας – Φιλιατρών – Πύλου, η Γέφυρα Τζάνε – έξοδος Καλαμακίου, η ολοκλήρωση του Μεγάρου Χορού και η πλατείας της Καλαμάτας, ο εκσυγχρονισμός του Βιολογικού Καθαρισμού, η Ολοκλήρωση της οδού Γαργαλιάνοι – Ρωμανός Τμήμα της ε.ο. Κυπαρισσίας – Φιλιατρών – Πύλου, η αποκατάσταση χώρων ανεξέλεγκτης διάθεσης αποβλήτων, τα έργα παράκτιας προστασίας και ανάπλασης ακτών δήμου Αβίας και Μ. Μαντινείας κ.α.\nΟ Πέτρος Τατούλης υλοποίησε έργα υγείας συνολικής δημόσιας δαπάνης 23.480.700,98 €. Η προμήθεια Μαγνητικού Τομογράφου, η Προμήθεια ιατροτεχνολογικού εξοπλισμού στο Νοσοκομείο Καλαμάτας, οι βελτιώσεις κτιριακών και ηλεκτρομηχανολογικών υποδομών – εγκαταστάσεων κέντρου υγείας Άγιου Νικόλαου, Μεσσηνης, Πυλου, Μεθώνης έχουν την υπογραφή του Πέτρου Τατούλη.\n"ΝΕΑ ΠΕΛΟΠΟΝΝΗΣΟΣ" ΝΙΚΑΣ Π. ΝΙΚΟΛΑΚΟΥ ΝΤ. ΤΑΤΟΥΛΗΣ Π.


Μάντσεστερ Σίτι Λέστερ 27/09 | Ανάλυση | Στατιστικά\nΜάντσεστερ Σίτι – Λέστερ Προγνωστικά Στοιχήματος 27/09 Αγγλία\nΣκοράρουν στο Μάντσεστερ για το 1.91\nΑναμέτρηση (18:30) για την 3η αγωνιστική στην Πρέμιερ Λιγκ Αγγλίας, με τη Μάντσεστερ Σίτι να υποδέχεται στο «Έτιχαντ» τη Λέστερ. Το ματς θα διεξαχθεί κεκλεισμένων των θυρών.\nΜεσοβδόμαδα (24/09) επικράτησε εντός έδρας με σκορ 2-1 απέναντι στην Μπόρνμουθ. Προκρίθηκε στην επόμενη φάση του Λιγκ Καπ Αγγλίας, ακολουθεί (30/09) η αναμέτρηση στην έδρα της Μπέρνλι.\nΣτην Πρέμιερ Λιγκ ξεκίνησε με το δεξί τις φετινές υποχρεώσεις, με το τρίποντο (3-1) στην έδρα της Γουλβς.\nΟι δύο φετινές υποχρεώσεις σε όλες τις διοργανώσεις, ολοκληρώθηκαν με Goal/Goal+Over 2.5 Goal.\nΠαραμένει σταθερά εκτός ο τραυματίας Αγουέρο (επιθετικός). Εκτός αποστολής οι Λαπόρτ (αμυντικός) και Γκάμπριελ Ζεσούς (φορ).\nΤην Τετάρτη (23/09) ηττήθηκε εντός έδρας 2-0 από την Άρσεναλ, αποκλείστηκε από τη συνέχεια του Λιγκ Καπ Αγγλίας.\nΣτο πρωτάθλημα προέρχεται από τρίποντο με σκορ 4-2 κόντρα στην\nΜπέρνλι, μετά από δύο αγωνιστικές μετράει ισάριθμες νίκες. Όλες συνδυάστηκαν με Over 2.5 γκολ, εξαιρετικό ξεκίνημα στη σεζόν και ολοένα βελτιώνει το παιχνίδι της, υπό τις οδηγίες του Μπρένταν Ρότζερς.\nΔεν υπολογίζεται ο τραυματίας Ν’Ντιντί (χαφ), που μείνει εκτός δράσης για περίπου 12 εβδομάδες. Σταθερά εκτός πλάνων ο Ρικάρντο Περέιρα (αμυντικός).\nGOAL/GOAL+OVER 2.5 @1.91 (Stoiximan)\nΗ πιθανή νίκη της Μάντσεστερ Σίτι προσφέρεται σε τιμές ανάξιες σχολιασμού. Ειδικά από τη στιγμή που θα παίξει χωρίς κλασικό φορ. Η Λέστερ πατάει γερά στα πόδια της, διαθέτει ποιότητα και σκοράρει με χαρακτηριστική ευκολία. Ποντάρισμα στο combo Goal/Goal+Over 2.5 με 1.91 απόδοση.


Σάββατο, 04 Δεκέμβριος 2021 18:42\nΣωματείο Ιδιοκτητών Τουριστικών Επαγγελματικών Σκαφών `Ανευ Πληρώματος\nΘοδωρής Κουμέλης - 23 Απρίλιος 2008, 00:00\nΈκπληξη από την ανακοίνωση της ΕΤΑ για όσα υποστήριξε περί της παρούσας κατάστασης στη μαρίνα Αλίμου ( ΕΤΑ: Δαπανηρή και χρονοβόρα η αναβάθμιση της Μαρίνας Αλίμου) εξέφρασε το Σωματείο Ιδιοκτητών Τουριστικών Επαγγελματικών Σκαφών `Ανευ Πληρώματος - ΣΙΤΕΣΑΠ...\nΈκπληξη από την ανακοίνωση της ΕΤΑ για όσα υποστήριξε περί της παρούσας κατάστασης στη μαρίνα Αλίμου ( ΕΤΑ: Δαπανηρή και χρονοβόρα η αναβάθμιση της Μαρίνας Αλίμου) εξέφρασε<...>\nτο Σωματείο Ιδιοκτητών Τουριστικών Επαγγελματικών Σκαφών `Ανευ Πληρώματος - ΣΙΤΕΣΑΠ, με επιστολή του προς το Travel Daily News.\n“Η μαρίνα Αλίμου”, σύμφωνα με το ΣΙΤΕΣΑΠ, “έχει εγκαταλειφθεί στην μοίρα της 20 χρόνια τώρα, χωρίς ουσιαστική συντήρηση των προ εικοσαετίας εγκαταστάσεων. Παρόλα αυτά, η μαρίνα αυτή, φιλοξενεί μόνιμα και διερχόμενα σκάφη, που αφήνουν ετησίως άνω των 5 εκατομμυρίων ευρώ στα ταμεία της ΕΤΑ”. Χαρακτηριστικά μάλιστα, το Σωματείο, σε επιστολή του ανέφερε τα ακόλουθα:\n”Για ποιά δαπανηρή και χρονοβόρα συντήρηση μιλάτε κύριε Κοκκώση; Γι αυτήν που ποτέ δεν κάνατε; Και αφού δεν την κάνατε, δεν πρέπει να αναλάβετε τις ευθύνες σας και να την κάνετε τώρα; Το να λέτε ότι ξοδέψατε σε έργα μετά από μια εικοσαετία 210.000 ευρώ, όσο το κόστος ενός μικρού διαμερίσματος δηλ. για μια μαρίνα που ελλιμενίζει πάνω από 1.200 σκάφη και κάνει ετήσιο τζίρο πάνω από 5.000.000 ευρώ, είναι κακόγουστο αστείο, μια ντροπή. Να σας θυμίσουμε ακόμα (ενδεικτικά) ότι η μαρίνα Αλίμου είχε δημοσιεύσει το έτος 2000 καθαρά κέρδη 72%”.\nΗ μεγάλη απορία των ανθρώπων του κλάδου μας είναι η παραδοχή σας ότι είναι δυσχερής η συντήρηση και η αναβάθμιση της μαρίνας!!! Και βέβαια είναι δυσχερής, διότι όταν εγκαταλείπεις κάτι στην μοίρα του, για 20 χρόνια, ενώ απομυζάς όλα του τα μεγάλα κέρδη, είναι φυσικό να χρειάζεται πολύ δουλειά και πολύ οργάνωση για να διορθωθούν τα κακώς κείμενα τόσων ετών αδιαφορίας και απαξίωσης. Αλλά αυτό, δεν είναι κάτι για το οποίο ευθύνεται ο κλάδος μας, γι αυτό ευθύνεστε εσείς, ο ΕΟΤ και μετά η ΕΤΑ, που τόσα χρόνια εισπράττετε χρήματα για ελλιμενισμό σε μαρίνα, αλλά η μαρίνα είναι σαν κοτέτσι!!! Έχετε υπ όψιν σας ότι η Μαρίνα Αλίμου δεν θα έπρεπε να αποκαλείται μαρίνα, διότι δεν πληροί τις προϋποθέσεις που χαρακτηρίζουν κάποιον χώρο ως μαρίνα; Δώστε λοιπόν μερικές δεκάδες εκατομμύρια, τα έχετε ήδη εισπράξει προ πολλού, ώστε η μαρίνα να γίνει αυτό που πρέπει: Η καλή βιτρίνα του Ελληνικού Θαλάσσιου Τουρισμού. Γιατί τώρα, είναι μια βιτρίνα δυσφήμισης.\nΛέτε πως το 2007 έχουν ολοκληρωθεί τα ακόλουθα έργα:\nΑυτόματη υπόγεια άρδευση στην είσοδο της μαρίνας\nΠου τα είδατε τα πιο πάνω; Για την ίδια μαρίνα μιλάμε;\nΛέτε επίσης πως έχετε δρομολογήσει έργα, τα οποία κρίνοντας από τα δήθεν ήδη ολοκληρωθέντα, όλοι εμείς που έχουμε άμεση σχέση με την μαρίνα Αλίμου καταλαβαίνουμε και πότε θα γίνουν, αλλά και τι ποιότητας έργα θα είναι.\nΟ δρόμος από τα γραφεία των ΕΤΑ μέχρι την μαρίνα Αλίμου ήταν προφανώς μακρύς, και ο Διευθύνων Σύμβουλος των ΕΤΑ κύριος Κοκκώσης, μετά το εξώδικό μας στις 21 Ιουνίου του 2007, αλλά και τις υπόλοιπες προσκλήσεις μας για να συζητήσουμε τα προβλήματα της μαρίνας, κατάφερε να φτάσει στην μαρίνα τον Μάρτιο του 2008, και παραδέχτηκε πως η κατάσταση είναι τριτοκοσμική και απαράδεκτη... Πως γίνεται κύριε Κοκκώση, εσείς να περηφανεύεστε για τα δήθεν έργα που κάνατε το 2007, ενώ χαρακτηρίζατε στην επίσκεψη σας το Μάρτιο του 2008 την κατάσταση της μαρίνας άθλια; Εσείς γράψατε την απάντηση στην εφημερίδα, ή κάποιοι «αρμόδιοι» στην ΕΤΑ απάντησαν με την άγονη ψευδή ξύλινη γλώσσα, για λογαριασμό σας και εν αγνοία σας;\nΑλλά αυτό που μας εξαγριώνει περισσότερο απ όλα, είναι ο ισχυρισμός σας ότι κατά την πενταετία 2000-2005 οι επαγγελματίες, οι οποίοι αποτελούν το 80% περίπου των ιδιοκτητών των ελλιμενιζομένων σκαφών στη μαρίνα Αλίμου, συστηματικά δεν κατέβαλαν τα αναλογούντα δικαιώματα ελλιμενισμού ούτε των λοιπών παρεχομένων υπηρεσιών!!!\nΕάν υπάρχουν τέτοιοι πελάτες, γιατί δεν προβήκατε στις νόμιμες ενέργειες επι 5 έτη για να εισπράξετε τα χρήματα που σας οφείλονται; Δεν υπάρχουν διαδικασίες είσπραξης; Δεν γνωρίζετε τα πλήρη στοιχεία των επαγγελματιών και των σκαφών όσων ελλιμενίζουν σκάφη στην μαρίνα σας;\nΓιατί δεν λέτε την αλήθεια, ότι μετά τις αποφάσεις 2477 και 2478/00 του ΣτΕ καθώς και την απόφαση 192/2003, με τις οποίες κρίθηκαν παράνομα και καταχρηστικά τα τιμολόγια, οι αυξήσεις που είχατε επιβάλει, άκυρα δηλαδή, καταλήξατε με 5ετή καθυστέρηση να αποδεχτείτε με το μνημόνιο συνεργασίας ΣΙΤΕΣΑΠ - ΕΤΑ να συμψηφιστούν τα παρανόμως εισπραχθέντα από εσάς χρήματα τα προηγούμενα χρόνια. Εσείς μας οφείλατε χρήματα, και αντί να μας τα επιστρέψετε, συμψηφίστηκαν σιγά-σιγά με τα τέλη ελλιμενισμού που πληρώναμε, και φυσικά όταν ολοκληρώθηκε ο συμψηφισμός, συνεχίζουμε και πληρώνουμε κανονικά. Δεν είμαστε τζαμπατζήδες, πληρώνουμε τις νόμιμες τιμές με τις νόμιμες αυξήσεις, και εσείς μας οφείλατε χρήματα που μας επιστρέψατε δια του συμψηφισμού.\nΑλλά η απορία όλων μας, δεδομένης της κατάστασης που επικρατεί στην μαρίνα, είναι γιατί συνεχίζουμε να σας πληρώνουμε για υπηρεσίες που δεν μας προσφέρετε:\nΤο κυκλοφοριακό εγκυμονεί σοβαρούς κινδύνους για την ασφάλεια των τουριστών και των επισκεπτών. Απροσπέλαστη έξοδος σε ασθενοφόρα, ταξί κλπ. Η μαρίνα τις ώρες αιχμής του Σαββατοκύριακου γίνεται μια παγίδα για τα οχήματα που είναι μέσα και πρέπει να βγουν έξω. Μία με δύο ώρες για απόσταση 500μ όσο κι αν ακούγεται εξωπραγματικό, είναι συχνά πραγματικό για την μαρίνα Αλίμου. Το Πολυτεχνείο σήκωσε τα χέρια ψηλά και δεν βρήκε βιώσιμη λύση για το κυκλοφοριακό. Πώς να μην τα σηκώσει έτσι που καταντήσατε την μαρίνα με όλα τα ετερόκλητα μπαρ, εστιατόρια, κολυμβητήριο. Και όλα αυτά, κυκλωμένα από την απροσπέλαστη γραμμή του τραμ.\nΗ καθαριότητα είναι τριτοκοσμική.\nΗ ασφάλεια της μαρίνας ανύπαρκτη (βανδαλισμοί – απόπειρες βιασμών – κλοπές – αδέσποτα σκυλιά).\nΟ φωτισμός ανύπαρκτος.\nΟι πυλώνες ηλεκτροδότησης των σκαφών σε κακό χάλι, έχουν προκαλέσει ακόμα και σοβαρές ηλεκτροπληξίες.\nΑνυπαρξία χώρων υγιεινής και εγκατάσταση ISO BOX που χρησιμοποιούνται σε εργοτάξια. Το ένα και μοναδικό ISO BOX που ασχημαίνει τον χώρο δίπλα από τα γραφεία της μαρίνας, όπως θα δείτε στις φωτογραφίες είναι μετά 2 χρόνια ήδη «εκτός λειτουργίας».\nΠρέπει να θρηνήσουμε και θύματα πρώτα, για να καταλάβετε ότι η κατάσταση εγκυμονεί κινδύνους;\nΠρέπει να μειωθεί κι άλλο ο θαλάσσιος τουρισμός, αφού οι πελάτες μας δεν θέλουν να πατήσουν το πόδι τους σε αυτήν την άθλια μαρίνα, να καταστραφούμε ολοσχερώς σαν επαγγελματίες, για να μας ακούσετε;\nΤι πρέπει να κάνουμε για να κάνετε εσείς, όσα είσαστε υποχρεωμένοι ούτως ή άλλως να κάνετε;”.\n23 Απρίλιος 2008, 00:00 | Ετικέτες: ΕΤΑ, ΣΙΤΕΣΑΠ, Μαρίνα Αλίμου,\nΕιδήσεις: 53342 | Στήλες: 3274 | Η σελίδα αποδόθηκε σε 0.5157 δευτερόλεπτα


27 Νοεμβρίου 2021 • Υγεία, Ψυχολογία - Ψυχική Υγεία\nΗ ιδεοψυχαναγκαστική διαταραχή είναι μια αγχώδης διαταραχή που επηρεάζει εκατομμύρια ενήλικες. Χαρακτηρίζεται από ακούσιες, επαναλαμβανόμενες, έμμονες σκέψεις και επαναλαμβανόμενες ψυχαναγκαστικές συμπεριφορές.\nΟι περισσότεροι άνθρωποι που ζουν με ιδεοψυχαναγκαστική διαταραχή, έχουν τόσο έμμονες όσο και καταναγκαστικές διαταραχές. Κοινά παραδείγματα εμμονών που συνήθως είναι ενοχλητικές και ανεξέλεγκτες, περιλαμβάνουν το φόβο των μικροβίων ή της ασθένειας, το φόβο του να βλάψει κανείς τον εαυτό του ή τους άλλους και την ιδέα ότι τα πάντα πρέπει να είναι ομαλά και συμμετρικά.\nΟι άνθρωποι που πάσχουν από τη συγκεκριμένη διαταραχή έχουν εμμονές όπως για παράδειγμα με την υπερβολική καθαριότητα, τον διπλό ή και τριπλό έλεγχο της πόρτας ή της κλειδαριάς, ώστε να σιγουρευτούν ότι είναι ασφαλισμένες, καθώς και επαναλαμβανόμενες συμπεριφορές, όπως το μέτρημα ή το χτύπημα των χεριών, προκειμένου να μειωθεί το άγχος.\nΗ ιδεοψυχαναγκαστική διαταραχή συνδέεται συχνά με άλλες ψυχικές ασθένειες και σχετικές διαταραχές. Μπορεί να συνυπάρχουν ή να μοιράζονται κοινά χαρακτηριστικά με άλλες ασθένειες.\nΤα παρακάτω είναι πέντε παραδείγματα:\nΗ διάγνωση της ιδεοψυχαναγκαστικής διαταραχής σχετίζεται με υψηλότερα ποσοστά σχιζοφρένειας και διαταραχών του φάσματος της σχιζοφρένειας, σύμφωνα με μια νέα μελέτη που δημοσιεύθηκε στο περιοδικό JAMA Psychiatry. Τα παιδιά των γονέων με ιδεοψυχαναγκαστική διαταραχή έχουν επίσης περισσότερες πιθανότητες να αναπτύξουν σχιζοφρένεια και διαταραχές του φάσματος της σχιζοφρένειας. Χρειάζεται, βέβαια, περισσότερη έρευνα για να εντοπιστούν οι παράγοντες κινδύνου που είναι κοινοί στην ιδεοψυχαναγκαστική διαταραχή, τη σχιζοφρένεια, αλλά και τις διαταραχές του φάσματος της σχιζοφρένειας.\nΜια μελέτη που δημοσιεύθηκε στο περιοδικό Journal of Affective Disorders διαπίστωσε ότι η μείζονα καταθλιπτική διαταραχή ήταν 10 φορές πιο συχνή σε άτομα με ιδεοψυχαναγκαστική διαταραχή από ό,τι στο γενικό πληθυσμό. Τα συμπτώματα της κατάθλιψης περιλαμβάνουν τα συναισθήματα της απελπισίας και απόγνωσης, αλλαγές στην όρεξη ή το βάρος, καθώς και απώλεια ενδιαφέροντος για τις καθημερινές δραστηριότητες.\nΜερικοί άνθρωποι με ιδεοψυχαναγκαστική διαταραχή μπορεί να διαπιστώσουν ότι τα συμπτώματά τους χειροτερεύουν όταν βιώνουν ένα καταθλιπτικό επεισόδιο. Η συνύπαρξη της ιδεοψυχαναγκαστικής διαταραχής και της κατάθλιψης μπορεί επίσης να έχουν αρνητικές συνέπειες στη θεραπεία. Μια μελέτη που δημοσιεύθηκε στο περιοδικό Journal of Clinical Psychiatry διαπίστωσε ότι οι άνθρωποι που είχαν μόνο ιδεοψυχαναγκαστική διαταραχή, είχαν καλύτερα αποτελέσματα θεραπείας από ό,τι οι άνθρωποι που είχαν ιδεοψυχαναγκαστική διαταραχή μαζί με κατάθλιψη.\nΑν έχετε κατάθλιψη, υπάρχουν τρόποι για να διαχειριστείτε την κατάστασή σας, όπως το να συμβουλευτείτε έναν ψυχολόγο ή να πραγματοποιήσετε αλλαγές στον τρόπο ζωής σας.\nΕνα ποσοστό ατόμων με ιδεοψυχαναγκαστική διαταραχή, που αγγίζει το 13% έχουν επίσης και μια διατροφική διαταραχή. Διατροφικές διαταραχές όπως η νευρική ανορεξία και η νευρική βουλιμία μοιράζονται κοινά χαρακτηριστικά με την ιδεοψυχαναγκαστική διαταραχή και οι ειδικοί έχουν εξετάσει αυτές τις ομοιότητες. Οι κοινές συμπεριφορές και τα συμπτώματα κάνουν τη διάγνωση πιο δύσκολη, οπότε είναι καλό αν υποπτεύεστε πως έχετε κάποια τέτοιου είδους διαταραχή εσείς ή κάποιος δικός σας άνθρωπος να αναζητήσετε βοήθεια από έναν επαγγελματία υγείας.\nΗ διπολική διαταραχή είναι μια σοβαρή ψυχική ασθένεια που χαρακτηρίζεται από ακραίες μεταβολές στη διάθεση. Για τα άτομα με διπολική διαταραχή, οι αγχώδεις διαταραχές μπορεί να είναι πολύ συχνές. Η ιδεοψυχαναγκαστική διαταραχή είναι η πιο κοινή διαταραχή άγχους για άτομα με διπολική διαταραχή, σύμφωνα με μια μελέτη του 2006. Η ιδεοψυχαναγκαστική διαταραχή εμφανίζεται μέχρι και στο ένα τρίτο των ασθενών με διπολική διαταραχή, γεγονός που μπορεί να περιπλέξει τη διάγνωση και τη θεραπεία. Τα συμπτώματα της διπολικής διαταραχής μπορεί να ποικίλουν και η σοβαρότητά τους μπορεί να αλλάξει με την πάροδο του χρόνου.\nΑγχώδεις διαταραχές όπως η ιδεοψυχαναγκαστική διαταραχή και η κατάχρηση ουσιών συχνά πηγαίνουν χέρι-χέρι. Περίπου 20% των ατόμων με διαταραχή άγχους έχουν επίσης μια διαταραχή αλκοόλ ή κατάχρησης ουσιών, σύμφωνα με τον Αμερικανικό Οργανισμό Αγχους και Κατάθλιψης.\nΗ υπερβολική χρήση ουσιών ή αλκοόλ, μπορεί να χρησιμοποιηθεί από κάποιους ανθρώπους ως μέθοδος «αυτο-θεραπείας», όμως είναι κάτι εξαιρετικά επικίνδυνο που μπορεί να επιδεινώσει τα συμπτώματα της ιδεοψυχαναγκαστικής διαταραχής και θέτει τα συγκεκριμένα άτομα σε κίνδυνο για επικίνδυνες αλληλεπιδράσεις. Τόσο η κατάχρηση ουσιών όσο και η ιδεοψυχαναγκαστική διαταραχή, μπορεί να αντιμετωπιστούν με φάρμακα και ψυχοθεραπεία, καθώς και με γνωσιακή-συμπεριφορική θεραπεία. Αλλά είναι σημαντικό πρώτα απ’ όλα να γνωρίζετε τα προειδοποιητικά σημάδια και τους τρόπους που μπορείτε να πάρετε βοήθεια.\nΠώς να χάσετε βάρος με ωμέγα- 3 λιπαρά οξέα\n« Μετάλλαξη της Μποτσουάνα – «Omicron»: Τι γνωρίζουμε ως τώρα Το «πλατό απώλειας βάρους» και πώς να το ξεπεράσετε »


Περιστέρι - Δολοφονία στην καφετέρια Παπαγιάνη και Δαλιάνη: Τι είπε ο δράστης στους θαμώνες;\nΕλλάδα | 25/07/2019 - 15:06\nΣτον ηθοποιό Μάνο Παπαγιάνη και την, επίσης ηθοποιό και σύζυγό του, Αγγελική Δαλιάνη ανήκει η καφετέρια που έλαβε χώρα η εν ψυχρώ δολοφονία στο Περιστέρι.\nΗ δολοφονία έμοιαζε με μαφιόζικο χτύπημα, καθώς ο δολοφόνος πυροβόλησε εν ψυχρώ το νεαρό άνδρα, μπροστά στους θαμώνες και με το πρόσωπό του ακάλυπτο. Ενώ, σύμφωνα με τις πληροφορίες η δολοφονία οφείλεται σε ξεκαθάρισμα λογαριασμών.\nΜάλιστα, η Ελληνική Αστυνομία έχει στα χέρια της βίντεο από τη στιγμή της δολοφονίας, με το οποίο οι Αρχές εκτιμούν ότι είναι θέμα χρόνου να διαπιστώσουν ποιος είναι αυτός που πυροβόλησε και σκότωσε το θύμα και να προχωρήσουν στη σύλληψή του.\nΜάλιστα, το βιντεοληπτικό υλικό επιβεβαιώνει τις μαρτυρίες ότι δράστης και θύμα γνωρίζονταν.\nΑπό το σημείο οι αστυνομικοί περισυνέλλεξαν τρεις κάλυκες από όπλο.\nΠως έγινε η στυγερή δολοφονία;\nΣύμφωνα με τους αυτόπτες μάρτυρες, θύτης και θύμα κάθονταν μαζί στο ίδιο τραπέζι, με τον δράστη να φεύγει - για ένα λεπτό - και να επιστρέφει λίγο πριν τις 20:00, πυροβολώντας τρεις φορές (δύο φορές στο κεφάλι και μία στην πλάτη) τον νεαρό.\nΜάλιστα, στη συνέχεια, άρχισε να χτυπάει στο κεφάλι με το όπλο το θύμα και όταν αντέδρασε το προσωπικό και οι πελάτες, έφυγε μαζί με άλλα δύο άτομα που τον περίμεναν έξω από το κατάστημα.\nΤο θύμα είχε ακόμη σφυγμό και διακομίστηκε με ασθενοφόρο του ΕΚΑΒ στο Αττικό νοσοκομείο, αλλά στην διαδρομή απεβίωσε.\nΤι φέρεται να είπε ο δράστης στο θύμα;\n«Ηρέμησε, ηρέμησε». Με τις δυο αυτές φράσεις ο δράστης της δολοφονίας στο Περιστέρι καθησύχασε το θύμα του λίγο πριν επιστρέψει και εκτελέσει το νεαρό.\nΜάλιστα, ο δράστης αφότου πυροβόλησε αι χτύπησε στο κεφάλι το θύμα, γύρισε προς το μέρος των θαμώνων και τους είπε «μην φοβηθείτε».\nΣοκαρισμένος ο Παπαγιάνης


Εκτός όρασης, εκτός μυαλού: Καθαρίστε τους πάγκους σας για απώλεια βάρους, λέει η νέα μελέτη - Παραδοσιακές συνταγές - 2021\nΕκτός όρασης, εκτός μυαλού: Καθαρίστε τους πάγκους σας για απώλεια βάρους, λέει η νέα μελέτη\nΌταν προσπαθείτε να χάσετε βάρος, υπάρχει μια ποικιλία τακτικών που μπορείτε να χρησιμοποιήσετε συγκρατήστε την υπερκατανάλωση τροφής και να κάνετε πιο υγιεινές επιλογές. Από την επιλογή ενός χορτοφάγος γεύμα την ημέρα για να συσκευάσετε το δικό σας γεύμα, πολλές από αυτές τις στρατηγικές είναι εύκολες αλλαγές στον τρόπο ζωής που απαιτούν λίγο χρόνο ή προσπάθεια. Προσδιορισμός δίαιτας "όχι», Ωστόσο, μπορεί να είναι λίγο πιο δύσκολο. Σε μια πρόσφατη μελέτη, μια ομάδα ερευνητών στο Πανεπιστήμιο Cornell εντόπισαν ένα από τα πιο ύπουλα εμπόδια στην απώλεια βάρους. Τα ευρήματά τους αποκαλύπτουν ότι το περιβάλλον στο οποίο τρώτε μπορεί να καθορίσει το βάρος σας.\nΚάντε κλικ εδώ για τα 10 Διαδικτυακά κόλπα για να ξεγελαστείτε στο να τρώτε λιγότερο.\nΣτη μελέτη τους, οι ερευνητές προσπάθησαν να βρουν συσχέτιση μεταξύ περιβάλλον τροφίμων και βάρος. Συγκεκριμένα, εξέτασαν το περιβάλλον φαγητού στο σπίτι, από την άποψη του αν υπήρχε φαγητό ή όχι στον πάγκο της κουζίνας. Φωτογράφισαν και κατέγραψαν 210 νοικοκυριά στις Συρακούσες της Νέας Υόρκης και μέτρησαν το ύψος των ενοίκων και βάροςΕ Στη συνέχεια, οι ερευνητές καθόρισαν ποιοι συμμετέχοντες κρατούσαν ένα μπολ φρέσκα φρούτα στον πάγκο της κουζίνας τους, καθώς και κροτίδες ή πατατάκια, ξηρά δημητριακά, αναψυκτικά, καραμέλες ή αρτοσκευάσματα. Αφού εξέτασαν τα δεδομένα τους, διαπίστωσαν ότι όσοι άφηναν φρούτα στους πάγκους τους ζύγιζαν κατά μέσο όρο 13 κιλά λιγότερο από εκείνους που δεν το έκαναν. Αυτό υποδηλώνει ότι έχοντας ένα υγιεινό σνακ μια επιλογή, όπως φρούτα, σε κοντινή απόσταση από το χέρι, μπορεί να σας βοηθήσει να διατηρήσετε ένα ιδανικό βάρος.\nΕκείνοι που είχαν εύκολη πρόσβαση πρόχειρο φαγητό, χωρίς έκπληξη, ζύγιζε περισσότερο. Για παράδειγμα, οι συμμετέχοντες στη μελέτη που έφυγαν δημητριακό στους πάγκους τους ζύγιζαν περίπου 20 κιλά περισσότερο από εκείνους που δεν είχαν, ενώ όσοι άφηναν τη σόδα έξω ζύγιζαν 25 κιλά παραπάνω. Είναι ενδιαφέρον ότι οι συμμετέχοντες που κράτησαν καραμέλα στον πάγκο ζύγιζε μόνο δύο με τρία κιλά παραπάνω. Ο Brian Wansink, επικεφαλής ερευνητής της μελέτης, απέδωσε αυτό στην αρνητική χροιά γύρω από την καραμέλα. «Αν δω καραμέλες να κάθονται στην κουζίνα μου, αναβοσβήνει μια προειδοποίηση γιατί ξέρω ότι είναι κακό. Δημητριακό δεν στέλνει το ίδιο σήμα. Έχει φωτοστέφανο ». Αυτό το «φωτοστέφανο υγείας», εξηγεί ο Wansink, συχνά αιωρείται πάνω από τρόφιμα όπως τα δημητριακά, τα οποία φαίνεται να είναι υγιεινά αλλά συχνά είναι γεμάτα ζάχαρη και άλλα συστατικά που μπορούν να συμβάλουν στην αύξηση του βάρους.\nΓια όσους θέλουν να χάσουν βάρος, αυτή η μελέτη προσφέρει έναν αβίαστο τρόπο να τρώνε λιγότερα και πιο υγιεινά τρόφιμα. Φτιάχνοντας φρούτα και λαχανικά το επίκεντρο της κουζίνας σας, μπορείτε να διασφαλίσετε ότι οι υγιεινές επιλογές είναι εύκολα προσβάσιμες όταν λαχτάρα απεργία. Αυτή η μελέτη είναι η πιο πρόσφατη σε μια αυξανόμενη συσσώρευση στοιχείων που υποδηλώνουν άλλους τρόπους για να προωθήσουν ύπουλα την υγιεινή διατροφή. Άλλες τακτικές περιλαμβάνουν φαγητό από μικρότερα πιάτα και μπολ και χρήση πολύχρωμων σκευών για τον έλεγχο των μεγεθών των μερίδων.\nΗ συνοδευτική παρουσίαση διαφανειών παρέχεται από τη συνάδελφο ειδική συνεισφορά του Daily Meal HellaWella.\n9 ologicalυχολογικά μπλοκ στην απώλεια βάρους & Πώς να τα ξεπεράσετε\nΤο καλύτερο από όλα, αυτές οι γυναίκες έχασαν βάρος χωρίς δίαιτα (επειδή πιστεύω ακράδαντα ότι οι δίαιτες δεν λειτουργούν) και βρέθηκαν μια φυσιολογική σχέση με το φαγητό κατά τη διάρκεια.\nΟνομάζω αυτή τη διαδικασία oυχο-Πνευματική ευεξία: μια διαδρομή για να νιώσετε φυσιολογικοί γύρω από το φαγητό και, ναι, να πετύχετε το φυσικό σας βάρος.\nΜέσω της oυχο-Πνευματικής Ευεξίας, μπορείτε να αντιμετωπίσετε τα ψυχολογικά μπλοκ στην απώλεια βάρους που προκαλούν αυτο-σαμποτάζ.\nΠρώτα θα μοιραστώ κάποια ψυχολογία γύρω από την αυτο-σαμποτάζ και μετά θα ψάξω στη λίστα.\nΣτο τέλος αυτής της ανάρτησης, υπάρχει επίσης ένα QUIZ για τη δύναμη της διατροφικής ψυχολογίας. Αν είστε περίεργοι, κάντε κλικ εδώ για να μεταβείτε κατευθείαν σε αυτό!\nΣτο τέλος αυτής της ανάρτησης, υπάρχει επίσης ένα QUIZ σχετικά με τη δύναμη της διατροφικής σας ψυχολογίας. Αν είστε περίεργοι, κάντε κλικ εδώ για να μεταβείτε κατευθείαν σε αυτό!\nΤο καλύτερο από όλα, αυτές οι γυναίκες έχασαν βάρος χωρίς δίαιτα (γιατί πιστεύω ακράδαντα ότι οι δίαιτες δεν λειτουργούν) και βρέθηκαν μια φυσιολογική σχέση με το φαγητό κατά τη διάρκεια.\nΔες το βίντεο: : Αν κάποιος νομίζει ότι σβήνει εύκολα η φωτιά.. να πάει! - Δεν θρηνήσαμε θύματα (Νοέμβριος 2021).\nΠοιο είναι καλύτερο, Shake Shack ή In-N-Out; Παρουσίαση διαφανειών\nΜεσογειακού τύπου κοτόπουλο με ντομάτα και τραγανή συνταγή βασιλικού\nΤο Fast Food κατακτά την Ινδία\nCopyright 2021 \_ Εκτός όρασης, εκτός μυαλού: Καθαρίστε τους πάγκους σας για απώλεια βάρους, λέει η νέα μελέτη...